Várható fejlemény az angol gazdasági életben 


Szűr-Szabó József rajza 



Vállalati EB-edzés 

Hegedűs István rajzai 



MIRE EMLÉKSZEM? 



o4- mikor ezen a kérdésen tűnőd¬ 
tem, eszembe jutott két kedves tör¬ 
ténet 1946-ból, budapesti főkapitány 
koromból. 

Annak idején megszökött egy Saláta 
Kálmán nevű bűnöző — talán még 
emlékeznek rá az idősebbek és én 
tízezer forint jutalmat ígértem an¬ 
nak, aki kézre keríti. 

A pestiek, mint mindig, rögtön ki¬ 
találtak egy viccet, és azt mondták: 
a legnagyobb árdrágító a budapesti 
főkapitány, mert tízezer forintot fizet 
egy salátáért. 

A másik történet színhelye a kis¬ 
pesti „Papp-gödör”. 

Egy fárasztó razzia után betértünk 
ide néhány kollégámmal. A vendéglő¬ 
ben emelkedett volt a hangulat. Egy 
idősebb férfi, akiben már volt né¬ 
hány atmoszféra, bdajött hozzám, és 
tisztelettudóan megkérdezte: sza- 
bad-e neki itt mulatoznia? Mondtam, 
hogy miért ne, a pénzéért azt tehet, 
amit akar . A részeg azonban nem 
elégedett meg ennyivel. Továbbra is 
a nyomomban volt, és most már azt 
kérdezte: „De mit fog szólni a fele¬ 
ségem?" „Családi ügyekbe nem avat¬ 
kozunk ” — feleltem mosolyogva. Ek¬ 
kor az illető arra kért, nem is kért, 
valósággal könyörgött: adjak neki 
egy igazolást arról, hogy a társaság, 
amelyben szórakozott, jó társaság. 

Addig-addig erőszakoskodott, amíg 
ráírtam a névjegyére: 

„Igazolom, hogy X. Y. az éjszakát 
egy csinos nő társaságában töltötte 

Hálálkodva köszönte meg a papírt, 
anélkül hogy elolvasta volna, és én 
arra gondoltam: vajon mit fog szólni 
reggel a felesége, ha elolvassa ezt az 
írást? Nem szerettem volna a helyé¬ 
ben lenni ... 

Később még bizalmasabb lett hoz¬ 
zám, és azt is elárulta, hogy ő régi 
demokrata, és eddig minden rendszert 
becsületesen kiszolgált. 

No, mondtam magamban, egy ilyen 
„régi demokrata” valóban megérde¬ 
melte az igazolást. 

Fizetésnap 

Nehéz éjszaka 


- Ekkora vámra még álmomban sem me¬ 
rek gondolni. .. 



veszprémi Napló¬ 
ban olvastam, hogy egy 
agilis mama milyen 
ügyeskedéssel próbálta 
kislányát bejuttatni a 
veszprémi gimnáziumba. 

A kedves mama feljött 
Budapestre, és a 72-es 
postahivatalból az egyik 
miniszter felesége nevé¬ 
ben felhívta a gimná¬ 
zium igazgatónőjét. Azt 
kérte, hogy az ő kedvéért 
vegyék fel a kislányt, 
akit már korábban egy 
lakóhelyéhez közeli, má¬ 
sik gimnáziumba utasí¬ 
tottak. Az igazgatónő a 
magas személyiség kéré¬ 
sére megígérte, hogy fe¬ 
lülvizsgálják az elutasí¬ 
tást, és felveszik a gyere¬ 
ket, de hát ez nem egé¬ 
szen rajta múlik, hanem 
a megyei tanács művelő¬ 
dési osztályán is. 


térné már meg is kapta 
a kollégiumi igazgatónő 
levelét, amelyben viszon¬ 
zásképpen egy volt tanít¬ 
ványának elhelyezése ér¬ 
dekében a támogatását 
kérte. 

A miniszter felesége 
sohasem hallott az igaz¬ 
gatónőről, és megírta, 
hogy visszaéltek a nevé¬ 
vel. A kedves mamát 
erre, a kegyes csalásért 
— érthetően — feljelen¬ 
tették, és akkor a kis¬ 
lány, noha már előbb — 


gyöngeségnek — egye¬ 
nesen csodálom. A nagy 
eszéért csodálom. Egy¬ 
szerű és könnyed el¬ 
gondolásaiért csodálom. 
Csak fel kell utazni Pest¬ 
re, és felvenni a telefon- 
kagylót! Csak be kell 
mondani egy miniszter 
feleségének a nevét, és 
máris mindenki hasra 
vágódik! 

Mert a kedves mama 
úgy tudja, hogy nálunk 
csak protekcióval lehet 
valamit elintézni. És még 



A miniszter-feleséggé 
avanzsált kedves mama 
nem jött zavarba, s még 
ott, a 72-es postán inter- 
urbán beszélt a veszp¬ 
rémi művelődési osztály- 
lyal. Persze, ott is mély 
meghatódással vették tu¬ 
domásul a miniszterfele¬ 
ség óhaját. 

Most már csak a veszp¬ 
rémi kollégium volt hát¬ 
ra. De a kedves mamá¬ 
nak ez egyáltalán nem 
jelentett problémát: 
ugyanilyen módon intéz¬ 
kedett, s a gyereket fel 
is vették a kollégiumba. 
S amilyen jó szíve van 
a kedves rríamának, tele¬ 
fonon megígérte, hogy 
bármikor szívesen viszo¬ 
nozza az igazgatónő szí¬ 
vességét. Néhány nap 
múlva az igazi minisz- 


a korábbi elutasítás elle¬ 
nére — a felvételről ér¬ 
tesítették, megkapta az 
újabb döntést, hogy még¬ 
sem vették fel Veszprém¬ 
be a gimnáziumba. 

Bevallom őszintén: en¬ 
gem nagyon meghatott 
ez a történet. Sajnálom a 
kislányt, hogy ennyi iz¬ 
galom és anyai csalafin¬ 
taság után abba a gim¬ 
náziumba kell járnia, 
ahova valóban illetékes. 
Kár, hogy ott nincs kol¬ 
légium. De hát elég fia¬ 
tal: majd megszokja, és 
bizonyára éppen olyan 
jól fog tanulni, mint 
ahogy eddig tanult. 

Persze a kedves ma¬ 
mát is sajnálhatnám, 
hogy hiába fáradozott, 
de nem sajnálom. A ked¬ 
ves mamát — nevezzék 


sokan úgy tudják. A gim¬ 
názium igazgatója is úgy 
tudja, a megyei művelő¬ 
dési osztály vezetője is 
úgy tudja, és a kollégium 
igazgatója is úgy tudja. 

De nemcsak a kedves 
mamát csodálom. Csodá¬ 
lom az osztályvezetőt és 
a két derék pedagógust 
is. Mert nem csekélység 
az, kérem, hogy a mama 
egy Veszprém megyei 
aprócska községben és 
mások egy vidéki város¬ 
ban ennyire kiismerik 
magukat a világ dolgai¬ 
ban. 

Bizodalom a jövőben, 
felebarátaim! Lassan 
mégiscsak eltűnik a fő¬ 
város és a vidék közötti 
különbség... 

Földes György 

- Erről a szoborról próbáljanak valamit letörni a huligánok! 













































Valahol a Balatonon 


Növekvő Idegenforgalom 


MIRE EMLÉKSZEM? 


éj 



- Itt esküdött meg apád tavaly, hogy 
idén nyárra visszajön ... 



LE A BÜROKRÁCIÁVAL! 

„SAJAT érdekében 
OLVASSA EL!” 

Ez állt azon a cédulán, amelyet a la¬ 
kásomon találtam a minap. 

Hát elolvastam. Mert ha már így kez¬ 
dik, annak fele se tréfa. Ez volt rajta: 

„Az árammérő felülvizsgálata végett 
f. hó 28 -án ismét eljövök. Amennyiben 
t. Cím helyiségét ismét zárva találjuk, 
kiküldetési költség címén díjszabásunk 
szerint 16 forintot felszámítunk. Buda¬ 
pest Főváros Elektromos Művei." 

Tűnődni kezdek: most mit csináljak? 
Kivegyek egy nap szabadságot, vagy fi¬ 
zessek tizenhat forintot? Egyik sem jó, 
hiszen mindkettőt a zsebem bánja. 

A szabadság mellett döntök. Kérek 
egy napot soron kívül. Itthon ülök, és 
várok reggel óta. Délután megjön a 
„felülvizsgáló". Ö is morog, nemcsak 
én, mert kiderül: semmi szükség se a 
kulcsra, se rám, hiszen a villanyóra a 
folyosón van, neki csak az kell. 

P. L 

Bp. y XIV., Hungária krt. 37. 


- Megőrültél, Manci, így akarsz elmenni? 

- Egy arab sejkkel van randevúm! 


Indokolt figyelmeztetés 




T~j lnézést kérek a Ludas Matyitől, 
amely 1946-os emléket kért, hogy az 
alábbi történet nem pontosan 1946- 
ban esett meg, hanem néhány hónap¬ 
pal később. 

Tájékoztatási miniszter voltam, és 
megbíztak a külügyminisztérium ve¬ 
zetésével is. A Tájékoztatási Minisz¬ 
térium a parlament épületében volt, 
a Külügyminisztérium a Szabadság 
téren. 

Egy délelőtt a Külügyminisztérium¬ 
ban az aláírandó postában találtam 
egy levelet , amely a tájékoztatási 
miniszternek szólt. A levél rosszallá¬ 
sát fejezte ki amiatt, hogy a tájékoz¬ 
tatási miniszter a Külügyminiszté¬ 
rium közbejötté nélkül tárgyalt vala¬ 
melyik külföldi követtel. Kénytelen 
voltam megerősíteni a tényt, és egyet¬ 
érteni azzal, hogy ez szabálytalan 
volt. Az éber Külügyminisztérium rá¬ 
jött erre, és megszövegezte az átira¬ 
tot. így hát „kiadmányoztam tf a szi¬ 
gorú levelet. 

Aztán átmentem a másik miniszté¬ 
riumba, a parlament épületébe. Egy 
óra múlva a Külügyminisztériumból 
külön kézbesítő hozott egy levelet. 
Kibontottam, és rossz lelkiismerettel 
olvastam a nemrég általam aláirt 
megrovó sorokat. 

Lehet, hogy ekkor született meg 
felszabadult országunkban a bürok¬ 
rácia ? 

Mihályfi Ernő 


























































MIRE EMLÉKSZEM? 


FELEKI LÁSZLÓ: 

MINDENFÉLE HÍRES EMBEREK 



sok emlék között, amely az 
1946-os évvel kapcsolatban feltolul 
bennem, van egy, amelyre talán a 
legélénkebben emlékezem , s men¬ 
nél távolabb esik tőlem időben, 
annál kedvesebb. Pedig picike kis 
története cske. 

Abban az időben — a mai húsz¬ 
évesek honnan is tudnák, de mi, 
ugye, nem tudjuk elfelejteni? — 
gyalog jártunk fellépni. És gyak¬ 
ran nem is este, hanem délelőtt. 
Egy ilyen délelőtt tíz órai szerep¬ 
lésre siettem éppen, mögöttem a 
házvezetőnőm, az estélyi ruhám¬ 
mal és a magas sarkú cipőmmel, 
mert az elegáns megjelenésre 
azért akkor is adtak a művészek. 
Miután lement a számom, távoz¬ 
tunk, s a kapuban összeütköztem 
a híres operettprimadonnával, aki¬ 
nek nyilván akkor is rögtön tud¬ 
ják a nevét, ha nem írom most le. 
Szakasztott ugyanúgy jelent meg, 
mint én: gyalog jött, mögötte az 
estélyi ruháját és magas sarkú 
cipőjét szállító házvezetőnőjével. 

— Szervusz, drágám, te mit kap¬ 
tál fellépti díjként? — kérdezte, 
és én soroltam a kincseket: 

— Két kiló lisztet, egy kiló ba¬ 
bot és melasztl 

— Nekem ugyanezt ígérték — 
felelte —, de ezen kívül még két 
kiló borsót is! 

Méregbe gurultam! Hiába élünk 
most már demokráciában, a köny- 
nyű műfajt megint csak többre 
becsülik? „Überolni” akartam pri¬ 
madonnánkat, s lázasan gondol¬ 
koztam valami olyasmin, ami 
abban az időben a legnagyobb 
kincsnek számított. S miután 
eszembe jutott, távozásra igazítva 
lépteimet, még büszkén kivágtam: 

— De én egy kiló lúgkövet is 
kaptam! 

Bulla Elma 


ÁBEL. Túlzott szelídségével és 
ügyetlenségével az első gyilkosság 
bűnrészesévé vált. 

ANONYMUS. Ismert nevű törté¬ 
netíró. 

ATTILA. Orrvérzésén kívül min¬ 
den vérözönt jól viselt el. 

BÁBEL, Iszak. Nem Sztálin-díjas 
nagy szovjet író. 

BALASSA Bálint. Bebizonyította, 
hogy a költői hírnév néha maradan¬ 
dóbb, mint a katonai. 

BALLAGI Mór. Magyar szókincs¬ 
kereső. 

BECKET, Thomas, Szent. Megadta 
istennek, ami az istené, de nem adta 
meg a császárnak, ami a császáré. 

BEM József. Magyarul nem tudott, 
mégis jobban megértették a honvé¬ 
dek, mint Görgeyt. 

BERZSENYI Dániel. Szenvedélye¬ 
sen ostorozta az elfajult magyarsá¬ 
got és versei bírálóit. 

BOLEYN, Anne. Halálosan kiáb¬ 
rándult VIII. Henrikből. 

BOLYAI János. Abszolút geomet¬ 
riájával bebizonyította, hogy a világ 
nem olyan, amilyen. 

BRUTUS, Marcus Junius. Hősies 
hálátlanságáról nevezetes. 

CAESAR, Caius Julius. Cezaromá- 
niája okozta vesztét. 

CERVANTES, Miguel de Saavedra. 
Don Quijotéjával arra tanítja az em¬ 
bereket, hogy harcolni kell, mert 
nincsenek legyőzhetetlen szélmalmok. 

COURTS-MAHLER, Hedwig. író¬ 
nő, akinek az agya helyett is szív 
volt. 

CSÁKI László gr. Szalmája ércnél 
maradandóbbnak bizonyult. 

DON JUAN. Legendás férfi, akit 
sok nő csábított el. 

DZSINGISZ kán. Nem lehet hibáz¬ 
tatni a fenyegető túlnépesedésért. 

ENGELS, Friedrich. Nem a nyo¬ 
mor, hanem az értelem tette szocia¬ 
listává. 

ERKEL Ferenc. Sajót zenéjének 
hatása alatt vált magyarrá. 

FREUD, Sigmund. Nehéz követni 
elméletét, de az ember tudat alatt 
érzi, hogy nagy tudós volt. 

GÁRDONYI Géza. Egri csillag. 

GOGH, Vincent van. Életében nem 
ismerték el, de öngyilkossága után 
hamarosan. 

GROSZ, George. Német grafikus, 
aki sértő élethűséggel rajzolta meg 
honfitársait. 

HARUN AL RASID. Meg akarta 


Idézetek az írónak fenti címmel most 
megjelent könyvéből. (Magvető.) 


tudni, hogy milyen érzés a saját 
alattvalójának lenni. 

HEINE, Heinrich. Ép lélek nem ép 
testben. 

HERÓDES, Antipas. Uralkodása 
alatt nagy volt a csecsemőhalandóság. 

HONEGGER, Arthur. Zenéjével 
megelőzte a füleket. 

IKAROSZ. Az első repülőszeren¬ 
csétlenség áldozata. 

JEANNE D’ARC. Soviniszta szent. 

KATALIN cárnő, II. Szerette alatt¬ 
valóit, némelyiket különösen. 

KOLUMBUSZ Kristóf. Elmondhat¬ 
ta, hogy az ember sohasem tudja, mit 
fedez fel. 

LAJOS FÜLÖP. A polgárkirály, 
aki egyesítette magában a polgárság 
és a monarchia hátrányait. 

LAJOS, Nagy. Főként a kiskirá¬ 
lyokkal szemben volt nagy király. 

LESSEPS, Ferdinand. Csatornái¬ 
ban vér is folyt. 

LÉDA. A hattyúban is megbecsülte 
a férfit. 

LUCIFER. A tagadás szelleme, aki 
jól tudta, hogy a tagadáshoz szellem 
kell. 

MARAT, Jean Paul. Nem szerette, 
ha a nők beavatkoznak a politikába. 

MIKES Kelemen. Emigrációja 
egyedül irodalmilag volt indokolt. 

MUCIUS SCAEVOLA. Ritka fana¬ 
tikus, aki nem mást égetett. 

NAPÖLEON, I. A világ ura, majd 
foglya. 

NAPÓLEON, //. (Reichstadti her¬ 
ceg). Származása miatt sok kellemet¬ 
lensége volt. 

NAPÓLEON, III. Nem mind arany, 
ami Napóleon. 

NERO, Claudius Drusus. Kegyetlen 
volt, mint minden rossz énekes. 

PRINCIP, Gavrilo. Egyetlen lövé¬ 
sét több lövés követte. 

SELYE János, ö állította fel a 
stress-elméletet, amely szerint az 
élet szép dolog, de bele lehet halni. 

SWIFT, Jonathan. Az őrületig is¬ 
merte az embereket. 

THALY Kálmán. A nép száján élő 
kuruc dalokat írt. 

VERSEGHY Ferenc. Szerzetes, köl¬ 
tő, s ami ideje még maradt, azt az 
összeesküvésnek szentelte. 

VOLTAIRE. (Francois-Marie 
Arouet). Hitt istenben, hogy legyen 
mit tagadnia. 

WERBÖCZI István. Nem ő alapí¬ 
totta a Parasztpártot. 

ZSUZSANNA. Két vén erkölcs¬ 
csősz megleste, megkívánta, meggyű¬ 
lölte, megrágalmazta, majd megbűn¬ 
hődött érte. 





Férjhez ment Johnson leánya 

(A „New York Héráid Trlbune"-ból) 

- Elnök úr, ön nem a lányát veszíti el, hanem nyer egy szavazatot! 


c/[ éA Gl táunjz 


A régi ember 
vasinget vett fel, 
páncélt, 

de mint mi máma : 
bolondult ám a 
táncért-, 

ha bálba hívták, 
letette íját, 
kardját, 

s az üstkovácshoz 
üzent, hogy jöjjön át. 

„A mellényemen lyuk van, mesterem - 
szólt - 

de jó vastag vasból kellene 

fótr 

Majd párjához fordult így: „Te meg 
smirglizd ki jól az ingemet, 
a bádog shortom 
is régen hordom, 




ahun a 

szidolos katula! n 
S a régi ember 
vasinget vett fel, 
páncélt, 
elment a bálba, 
mert fejre állt a 
táncért, 

kezében kopja, 
derékon kapja 
párját, 

úgy járta, mint 
a víg finánc, 
csörömpölt rajta 
a vas, a lánc, 
de csípje dér, ha 
mindent megér a 
táncl 


Török Rezső 



■■■■■■■■■■■■■■■■■■■■■■■■■■■■■■■■■ 


Városnézés 

- Szemétkupac 
a XV. századból. 



jL iatal — istenem, de milyen fia¬ 
tal! — adjunktus voltam 1946-ban, a 
budapesti Műegyetem kémia-techno¬ 
lógiai tanszékén. Nemcsak húsz évvel 
fiatalabb, de 27 kilóval könnyebb is 
voltam, lehet mondani: szilfid fiatal¬ 
ember. így történt, hogy egy nyár 
eleji napon — vizsgaidőszakban — 
bandukolok felfelé a 4-es kémiai épü¬ 
let lépcsőjén, amikor hátba vág egy 
másik fiatalember: 

— Mondd, fickó, nem tudod, hogy 
ez a Polinszky hol vizsgáztat? 

Ebből látszik, hogy fiatalos külső¬ 
met és könnyed testsúlyomat illetően 
nem túlzók: lám, ez az egyetemi hall¬ 
gató is kollégájának, diáknak nézett. 
Megmondtam neki, hogy hol vizsgáz¬ 
tat „az a Polinszky**. 

— És mondd, komám, milyen em¬ 
ber ez? 

Jelzőkkel mégsem akartam jelle¬ 
mezni magam, hát azt feleltem: 

— Rendszerint két-három kérdése 
van. 

A diák tovább faggatott: tudom-e, 
melyek azok a kérdések? „Véletle¬ 
nül** tudtam, el is mondtam, de ő ez¬ 
zel sem elégedett meg, tovább kér¬ 
dezett: „S te mit felelnél erre?** 
Kénytelen voltam a három tétel kö¬ 
zül kettőnek a megoldását is elmon¬ 
dani. 

Aztán bementem a szobámba, fe¬ 
hér köpenyt öltöttem, és indultam 

— vizsgáztatni. A diák felsikoltott, 
amikor meglátott, s kérte: hadd ha- 
lasztaná el a vizsgáját. Nemcsak azt 
röstellte, hogy hátba vágott, de azt is 

— még inkább —, hogy egyetlen elő¬ 
adásomat se látogatta, különben meg¬ 
ismert volna. (Nem is csoda: romos, 
ablak nélküli épületben folyt akkor 
még a tanítás, kinek volt kedve ott 
dideregni télvíz idején?) Én azonban 
marasztaltam. Feladtam neki az 
imént, a folyosón már elmagyarázott 
két kérdést, azután további kettőt. 
Az első kettőre még jól emlékezett, 
de a másik kettőre is kitűnően vála¬ 
szolt. Jelesre vizsgázott. Azt hiszem, 
nem is voltam elnéző vele szemben: 
ma ugyanis — már hosszú évek óta 

— egyik nagy üzemünk főmérnöke az 
illető, és igen jól megállja a helyét. 


Polinszky Károly 

Őskori albérlet 


Ravasz lakók 




Meglepetés 



- Te már itthon vagy?! Még csak most diktálom, hogy mit 
vásárolj a piacon! 

Kánikula 



Abszolút győztes 


Várnai György rajza 


Szépségkirály nő-választás 



LE A BÜROKRÁCIÁVAL! 

AZ ÉRDEKELTEK 
HOZZÁSZÓLNÁK 

„Menjek a Sarkvidékre?” című 
cikkük nyomán vizsgálatot tartot¬ 
tunk, és megállapítottuk, hogy a 
panasz jogos, a Különleges Női 
Divatszalon által készített két 
ruha valóban „szagos” volt. Utasí¬ 
tottuk szalonunkat, hogy a vásárló 
panaszát sürgősen orvosolják. 

Zalai Sándor kér. lg. 

Országos Áruházi Vállalat 

A százesztendős jövendőmondónál 



Tudod, mit mondanak a csillagok? Abbahagyni! 


Már csak ez hiányzik... Endr5dl l9tván ra ^ za 



Tisztcíeticnüi beszéltek az eladóval! . 


Gondolkodó gép 


Várnai György rajza 



MIRE EMLÉKSZEM! 



A Ludas Matyi szíves kérésének 
eleget téve, 1946-os emlékeim közt 
tallóztam. Elnézést kérek, hogy vé¬ 
gül is — egy 1947-es emlék jutott 
eszembe, amely nekem igen kedves, 
és remélem, másnak is mulatságos 
lesz. 

A bankok államosításakor a Keres¬ 
kedelmi Bank vezérigazgatójának ne¬ 
veztek ki. Előtte az SZTK. azazhogy 
akkor még OT1 vezérigazgatóhelyet¬ 
tese voltam. Ezt azonban nem tud¬ 
ták pontosan a Kereskedelmi Bank¬ 
ban, hanem — mint később megtud¬ 
tam — azt hallották rólam , hogy va¬ 
lami altisztféle voltam a társadalom¬ 
biztosítónál. 

Ennek pedig, úgy tűnt, nem na¬ 
gyon örültek. Egyesek, legalábbis 
semmi esetre sem. S hogy megtanít¬ 
sanak móresre, az egyik ügyvezető 
igazgató — neve hadd maradjon a 
feledés homályában — beiktatásom¬ 
kor olyan tízperces, svungos, kerek- 
ded üdvözlő beszédet tartott , amelybe 
úgyszólván egyetlenegy magyar szót 
sem vegyített. Beszélt angolul, fran¬ 
ciául,, németül , latinul , s főleg „nem¬ 
zetközi bank-nyelven”, csak a ma¬ 
gyar szót kerülte, amennyire lehetsé¬ 
ges volt.. 

Tudtam, hogy nem éghetek le. Ez 
nemcsak személyi kérdés, de úgy 
éreztem: kicsit az államosítás sikere 
is kockán forog. Csak háromperces 
beszédben válaszoltam ugyan neki, 
de abba igyekeztem legalább annyi 
idegen szót sűríteni, amennyit ő zú¬ 
dított a fejemre, sőt, az imént sorolt 
nyelveket még a göröggel is tetéz¬ 
tem. 

Az ügyvezető igazgató — és a töb¬ 
bi ügyvezető — szemében kihunyt a 
gúny viliózó ördöge. Erre a túllicitá- 
lásra nem számítottak. Később, négy- 
szemközt, az üdvözlő beszédet mondó 
ügyvezető igazgató közölte velem: 
„Kérlek szépen, csak azt akarom 
mojidani, hogy te a Weiss Fülöp ide¬ 
jén is idejöhettél volna!” 

Akkor világosítottam fel, hogy' fáj¬ 
dalom, se az OTI-nál, se másutt, so¬ 
ha életemben nem voltam hivatalse¬ 
géd. Ellenben, a felszabadulás előtt, 
évtizedekig banktisztviselő voltam, 
igaz, nem Weiss Fülöpnél, a Keres¬ 
kedelmi Bankban, hanem Scitovszky - 
nál, a Hitelbankban. 

Sulyok Béla 

Öröm 



A szakértő 



■n 



A modern elbeszélő-iroda¬ 
lom több művelője fittyet 
hány az események időbeli 
sorrendjének, mint játékos 
cica a pamutgombolyagot, 
úgy kuszálja össze a szálakat. 
Az olvasó aztán törheti a fe¬ 
jét, hogy mi is következett 
mi után, és mi maradt ki? 
Vissza-visszalapoz, a szétszórt 
mozaiklapokból gyötrődve, 
kínlódva igyekszik összeállí¬ 
tani a történet tényleges ké¬ 
pét, az események egymás¬ 
utánját. 

Ettől a szenvedéstől leg¬ 
könnyebben oly módon sza¬ 
badítható meg a nyájas olva¬ 
só, ha már kicsi korában 
hozzászoktatjuk a fenti irály¬ 
hoz. Mégpedig a gyermefc- 
mesék hasonlóképp modern 
tálalásával. Például így: 


PIROSKA ES A FARKAS 

- Azért olyan napy a szám 

- válaszolta erre gúnyosan a 
farkas -, hogy téged - hamm! 

— bekaphassalak. 


£s valóban! 

A farkas Jcitátotta a száját, 
és bekapta szegény Piroskát. 
Aztán jólesőn megnyalja a 
szája szélét, húzott egy nagyot 
a borosüvegből, és egészséges, 



mély álomba merült. Hangos 
hortyogása megremegtette az 
egyszobás összkomfortos há¬ 
zikó falait. 

Odakint sütött a nap, illa¬ 
toztak a virágok, a csobogó 
csermely partján .kecskebékák 
kuruttyoltak. 

- Mekk, mekk, brekeke - 
mondták, függetlenül a tra¬ 
gédiától, amely nem messze 
tőlük játszódott le. 

* 


Megkezdődött a futballbajnokság 



- Nekem azért a Világbajnokság jobban tetszett ... 


Fűzfavesszőből font kosará¬ 
val a karján Piroska szaporán 
lépegetett az erdei ösvényen, 
hogy ennivalót vigyen a be¬ 
teg Nagymamának. A kosár¬ 
ban ott volt minden, ami egy 
betegnek kell: kalács, sonka, 
tojás, töltött káposzta és egy 
üveg szürkebarát. Hát, aho¬ 
gyan megy, mendegél, meg¬ 
szólítja őt a gonosz farkas: 

- Hová, hová, Piroska? 

Ha már egy farkas beszél, 
akkor illik neki válaszolni, 
vélte a kislány, és jóhisze¬ 
műen tájékoztatta a feneva¬ 
dat, mire az, hogy időt nyer¬ 
jen álnok terve megvalósítá¬ 
sához, Piroskának azt a taná¬ 
csot adta, hogy szedjen egy 
csokor árvácskát is, biztosan 
örül majd a Nagymama a fi¬ 
gyelmességének. 

Piroska hajlott a szóra, a 
farkas pedig sietősen szedte 
az irháját. 

* 

Az erdőkerülő alacsony, 
kopasz ember volt, agglegény 
és neuraszténiás. Az ment az 
idegeire, hogy hivatásánál 
fogva kerülnie kellett az er¬ 



dőt, pedig nagyon szeretett 
volna belemenni, majd meg¬ 
ölte a kíváncsiság, hogy mi¬ 
lyen is lehet egy erdő belül¬ 
ről. Véletlenül ezen a napon 
határozta el, hogy - ha tö¬ 
rik, ha szakad - bemegy az 
erdőbe. 

Az elgépiesedett munka, a 
monoton életritmus elleni lá¬ 


zadás, az új, az ismeretlen 
utáni vágy éppoly sajátos je¬ 
lensége korunknak, mint volt 
az előző koroknak. 

* 

- Még nem laktam jól - 
állapította meg a farkas, mi¬ 
után csalárd módon bekapta 
a Nagymamát. - A kis Piros¬ 
ka lesz a ráadás. 

Ez okból a farkas felvette 
a Nagymama pizsamáját, 
csipkés hálósipkáját, befeküdt 
az ágyába, úgy várta a máso¬ 
dik fogást. 

A házikó előtti tisztáson 
szellő se rebbent, egy fagyal- 
bokor felett lódarazsak rep¬ 
kedtek. 

- Nyiháhá, züm, züm - 
döngicsélték. 

A kanyargós ösvényen már 
közeledett Piroska, Kosárral, 
virágcsokorral, vidáman és 
gondtalanul, mert azt hitte, 
hogy a beteg Nagymamát ta¬ 
lálja a lakásban. 

* 

A gonosz farkas, egy csomó 
kővel a hasában, amiket ál¬ 
cázás céljából az erdőkerülő 
helyezett el ottan, miután ki¬ 
vágta Piroskát és a Nagyma¬ 
mát, a csermelyhez ballagott, 
hogy igyon, de a kövek bele¬ 
húzták a vízbe, el is pusztult, 
béke poraira. 

* 

- Eredj, kislányom - szólt 
Piroskához a mamája lá¬ 
togasd meg a beteg Nagvma- 
mát az erdőben, és vigyél ne¬ 
ki egy kis elemózsiát. 

Piroska szófogadóan útnak 
indult. 

★ 

- Egyszer volt, hol nem 
volt ... 

Kürti András 













































- Azért bőg, mert otthon felejtette a cigarettatárcáját. 


Kfactves 


Hallottam egy viccet, tipikus 
női dolog, jót nevettem rajta. 
Megírom, hátha másoknak is tet¬ 
szik. 

Azt mondja az újdonsült asz- 
szonyka a fejecskéjének, dohog¬ 
va: 

— Szivecském, hányszor kérte¬ 
lek már, hogy ne gyere ki a kony¬ 
hába, mikor főzök! Most is ella¬ 
poztad a szakácskönyvet, és nem 
tudom, mi az, amit már félig 
megfőztem?! 

Pécsi Valéria 

Győr 


Mostanában egyre többször ol¬ 
vasom ezt a szót: csípmentes. A 
paprikának azt a fajtáját jelölik 
mostanában ezzel a nyelvi torzó¬ 
val, amely nem csípős, s amelynek 
régen az volt a hangzatos, szép 
megnevezése, hogy édesnemes. 
Lehet, hogy ez a divat továbbter¬ 
jed majd, s ugyanerre a mintára 
a nem édes, csípős paprikát éd- 
mentesnek nevezik majd? 

Gáli Lászlö 

Szeged 


Két gondolat bánt engemet: 

1. Nem lehetne a rizsben talál¬ 
ható szemetet külön, ízléses kis 
nylonzacskókban árusítani? (Azok 
a konzervatív lelkületű asszonyok, 
akik csak a maguk tisztította rizst 
szeretik, otthon a megfelelő arány¬ 
ban belekeverhetnék a rizsbe az 
idegen anyagot!) 

2. Az eltűnt Hypo helyett mi¬ 
lyen fehérítőszerrel lehetne ijeszt¬ 
getni a piszkot? A most kapható 
sárga kis tablettáktól nem akar 
reszketni... 

Egy háziasszony 


Nagyon szeretem a kacsasültet 
is, a keresztrejtvényt is. Érthető 
tehát, hogy boldog izgalom fogott 
el, amikor a Művelt Nép Könyv- 
terjesztő Vállalat „Nyári szórako- 


LxxcCclő! 


zás, őszi öröm” című rejtvény¬ 
füzetének 25. oldalán, fejtegetés 
közben, erre a meghatározásra 
bukkantam: Kacsasültjéről híres 
délfrancia város. Na, most végre 
megtudom, hol terem a jó kacsa¬ 
sült! — gondoltam magamban. 
Egy kis csalódás ért ugyan, ami¬ 
kor a kockákat kitöltve Beám ne¬ 
vét kaptam meg, mert úgy tudom, 
hogy az nem város, hanem törté¬ 
nelmi tartomány. Ebbe még csak 
belenyugodtam volna valahogy, 
de a 37. oldalon megint szerepelt 
a kacsasültjéről híres délfrancia 
város, s itt már Kaen jött ki meg¬ 
fejtésként. Ilyen nevű város való¬ 
ban van Franciaországban (igaz: 
Caen- nak írják), de egészen fent, 
északon, Normandiában ... 

Ennyi kacsát, egyetlen füzetben! 

Franciaországgal egyébként is 
mostohán bántak a rejtvények 
szerzői: a frank földön folydogáló 
üssél folyót is Hollandiának ado¬ 
mányozták például. Igaz, ez még 
mindig kisebb baklövés, mint 
Ghánát nyugat-európai államként 
jelölni meg. Mert ezt is megtet¬ 
ték, a 25. oldalon, a vízszintes 27- 
ben. Aki nem hiszi, fejtsen utána! 

L. 

Dunakeszi 


* 


Több olvasónk hívta fel figyel¬ 
münket arra, hogy lapunk július 
21-i számában két rajzolónk is vé¬ 
tett a közlekedési szabályok ellen. 
Az egyik rajz az úttest bal olda¬ 
lán közlekedő csuklós autóbuszt 
ábrázol, amelyen az ajtók is bal 
oldalon vannak, ráadásul a fel¬ 
szállás is az első ajtón történik. 
A másik rajzon motorkerékpáros 
közlekedik a menetiránnyal ellen¬ 
tétes oldalon. 

Köszönjük a figyelmeztetéseket. 
Értesíteni fogjuk az illetékes ható¬ 
ságokat, hogy hajtási jogosítványt 
egyik rajzolónknak se adjanak ki. 


MIRE EMLÉKSZEM? 



J örténetem 1945-ben indul, de 1946-ban 
csattan. Csakis 1946-ban csattanhatott. 

Ismertem akkoriban valakit, aki a budai 
harcok után, 1945-ben, igen otthonosan sé¬ 
tálgatott az új világban. A romokba dőlt 
Gellérthegyen lakott , és romok között, el¬ 
hagyott, idegen otthonokban sétálgatott leg¬ 
szívesebben. Érzékeny lélek volt. Megszánt 
minden szebb holmit, ami akkoriban a ro¬ 
mok között, esőben, tavaszi lucsokban, szél¬ 
ben, vakolattörmelékben ázott és pusztult. 
Néhány bét alatt félszdz festményt, szőnye¬ 
get, bronzot, sok-sok régi könyvet sétált 
össze. 

Amikor megláttam, bosszú, zavaros törté¬ 
netekkel magyarázta, hogyan lett egy csinos 
kis magánmúzeum birtokosa. Azelőtt nem 
érdekelte a művészet, most művészettörté¬ 
neteket tanulmányozott. Osztályozta, érté¬ 
kelte, „árazta " a kincseit. Igen, árazta, mert 
el akarta adni őket. Volt egy kis Bemmel 
festménye, a kitűnő holland festőnek táj¬ 
képe - elbűvölő szerzemény volt. És egy 
ismeretlen, tizenhetedik századbeli francia 
festőnek vászna, Európa elrablása 
- még szebb . 

Egyre sűrűbben látogatták a Pestre ke¬ 
rült idegenek , amerikaiak, angolok. Legtöbb 
festményét meg is vették, csak a Bemmelt 
ét az ismeretlen franciát nem adta egyelőre, 
ö nem volt Olcsó János. Keményen alku¬ 
dott, őt nem lehetett becsapni. Ügyes keres¬ 
kedő is volt, közben mással is üzletelt. 

És 1946 tavaszán váratlan gőggel elza¬ 
varta a vevőket, közvetítőket - szerelmes 
lett a festményeibe, a hollandba és a fran¬ 
ciába. „Megtartom őket - hajtogatta. - 
Mind a kettőt meg tar tóm.” Áldozatokat 
hozó szerelem volt, több ezer dollárról 
mondott le. 

Az élmény megrendített. A tiszta, igaz 
művészet győzött az üzlet, sőt a dollár felett. 

De a történet mégsem ezzel a győzelem¬ 
mel fejeződik be. Ismétlem: a történet 
1946-ban csattan. Ekkor jött vissza nyugati 
országokból néhány elhagyott gellérthegyi 
villa tulajdonosa. Visszajött egy ügyvéd is, 
kemény, elszánt férfi, ö volt a képek régi 
tulajdonosa. Ki szimatolta, hová, kihez kerül¬ 
tek a festmények, és kegyetlenül visszavette 
őket. A Bemmelt is, a franciát is. Hamaro¬ 
san ő adta el mindkettőt. 

A történet megvilágította előttem: a vi¬ 
lágban végül mégis a rend, sőt a költői 
igazságszolgáltatás uralkodik. 

Illés Endre 

Takács Imre rajzai 


Minden olyan más, olyan más. 


- Nincs szerelem bánat nélkül . . . 


- Te szeress legalább! . . . 

LLgy esett, hogy a Hunnia igazgatója 
voltam iq 46-ban. Lázas tevékenység volt ott 
akkoriban is, bár ha jól emlékszem, film 
nemigen lett belőle. Megindult ugyan egyre- 
másra néhány produkció, de aztán elfogyott 
a pénz, és nem tudták befejezni a munkát. 
Én meg j csak írtam alá mindenféle papíro¬ 
kat, milli ár dókról, bilipengőkről, adópen¬ 
gőkről, mire átment a könyvelés különböző 
retortáin, már a felét vagy negyedét se érte, 
nem csoda, hogy a nagy munka közepette 
éppen csak filmet nem sikerült csinálnunk! 

Untam nagyon a kaotikus állapotokat, 
rühelltem a trilliós bankjegyeket, s nagyon 
vágyakoztam már arra, hogy végre filmet 
forgathassak. Többször lemondtam előkelő 
tisztemről, olyan gyakran, hogy a végén - 
elfogadták! Ez a legkedvesebb emlékem 
iQ4Ó-ból / Végre egyszer az életben olyasmi- 
, amihez nem értettem! 


Gertler Viktor 


MIRE EMLÉKSZEM?. 


A városligeti sátorcirkuszban 


- Nézd, apuci, berepült egy kismadár! 

Árukapcsolás 


Előzékeny hivatal 


ftWüS 1 



Mészáros András rajza 



ffl 
000 


- Amióta felhúztuk ezeket a sátrakat, nyugodtabban várakoznak. 


MIRE EMLÉKSZEM? 



Uebreceni gyerek vagyok, 46-ban 
még otthon éltem, és az volt a 
feladatom, hogy pártiskolákat ve¬ 
zessek a megye különböző he¬ 
lyein. Akkoriban éppen Hajdú- 
böszörményben is. Még fogalmam 
sem volt arról, hogy 1966-ban a 
televízió elnökhelyettese leszek. 
Adtak egy lovat is. — Böször¬ 
mény 20 kilométerre esik Debre¬ 
centől — meg egy kordét, azon 
furikáztam. Az út, lóval, 2—3 óra. 
De a ló inkább gebe volt, még 
éhesebb, mint én, így hát minden 
talpalatnyi zöld előtt megállt le¬ 
gelészni. Még sötét ( éjszaka volt, 
amikor felkeltem, mert a gebével 
4 —5 óra hosszat is tartott az út. 
(Egyszer, Józsa községben, egy ki¬ 
rakat előtt zöld, piros, sárga színű 
fluszpapírok lógtak. A gebe itt is 
megállt és elkezdte falni a zöld 
fluszpapírt, a színe után fűnek 
nézte. Nekem annyiból jöttek jól 
gyakori megállásai, hogy azalatt 
készültem az előadásra.) 

Hajdúböszörményben volt az 
iskolának egy gazdasági főnöke. 
Időnként hoztak egy zsák pénzt 
Debrecenből, 8 azt olvasatlanul 
kiöntötték az asztalra. Én odaad¬ 
tam a gazdasági főnöknek, s meg¬ 
mondtam neki, mit vegyen érte 
reggel a piacon. 

Az egyik reggel, a nemzetgaz¬ 
daság problémáiról tartom éppen 
az előadást, a legdrámaibb pilla¬ 
natban bekiált a nyitott ablakon 
a gazdasági felelős: 

— Elvtárs, nem adnak salátát 
a pizért! (Salátafőzeléket akartam 
ugyanis főzetni aznapra). 

— Hát mit adnak érte? 

— Répát. Megvehetem? 

— Vegye meg! — s azzal foly¬ 
tatom az előadást. Tíz perc múl¬ 
va újra bekiált az ablakon: 

— Elvtárs, répát se akarnak ad¬ 
ni érte! 

— Hát akkor hozzon, amit ad¬ 
nak! 

Üjabb tíz perc után visszatér 
megint, s azt mondja: 

— Hát ezt adták érte! Egy zsák 
rohadt krumplit! De olyan mér¬ 
ges volt a kofa, hogy a pénzt is 
visszaadta, belevágta ide a zsákba, 
a krumpli mellé! 


Kulcsár Ferenc 

Zenerajongók 


Illetékes helyen 




- Kérem, én feltaláltam, hogyan lehet a cukrászsüteményeket 
tartósítani. 


fácJLaton. maiíéld népdioJLok 

i. 

Eredj, Bodri kutyám, 

Szedd a sátorfádat, 

Jönnek a nyaralók, 

Kiadom a házad, 

Oldalára írom: 

„Szuper-luorus szálló ”, 

Eléje felépül 
Vasúti megálló. 

IL 

Balatoni halászcsárda 
Vendégekkel körülállva ... 

Be kár, be kár! 

Ebédelnek a pincérek, 

Vendéget esz kint a méreg, 

Be kár, be kár! 

Minden ajtó kulcsra zárva, 

Szünetel a halászcsárda ... 

Be kár, be kár! 

Pincér eszi meg a halat, 

Vendégnek csak virsli marad, 

Be kár, be kár, 

Jaj be kár! 

Darázs Endre 

_ 


- Elkésett, uram. Mi már a szárítását is megoldottuk. .. 

LE A BÜROKRÁCIÁVAL! - 

| 

KIS ÜGY — NAGY ÜGY? 


Elvették tőlünk a kerék¬ 
pár- és motorkerékpár-meg¬ 
őrző helyiséget raktári célok¬ 
ra. Azóta a kapu előtt, egy 
deszkából tákolt ,,karámban” 
tároljuk járműveinket, kitéve 
az időjárás viszontagságai¬ 
nak és a környékre tévedt 
..szarkák” szabad prédájának. 
Tudomásom szerint eddig 8 
biciklit és i motorkerékpárt 
léptettek meg ebből az alkal¬ 
mi ,.megőrzőből”! A Madridi 
utcai kapunál építettek ugyan 
egy megőrzőt, de az hozzánk 
messze van, ha oda raknánk 
be járműveinket, naponta 
2 kilométert kellene gyalogol¬ 
ni mellette. Akkor már mind¬ 
egy volna, ha gyalog járnánk 
a munkahelyünkre! 

K. J. 

a Chlnoin m. dolgozója 
« 


Az Európa Bajnokság al¬ 
kalmából csinosították a 
Népstadion utat, ennek kere¬ 
tében felszedték és ,.felújítot¬ 
ták” az utcai padokat is. Az 
utca végén - nem tudni, mi 
okból - a kijavított, átfestett 
padokat úgy rakták vissza, 
hogy azok hátat fordítanak 
az utcának. Kérjük a Fővá¬ 
rosi Kertészeti Vállalatot, 
vezényeljen „hátra arcot” 
ezeknek a padoknak. Mi 
ugyanis nem vagyunk in¬ 
diszkrét emberek, nem szíve¬ 
sen lesekszünk be a bérházak 
ablakán, jobban érdekel ben¬ 
nünket az utca forgataga, 
meg a szemközti stadion! 

zs. s. 

Bp., XIV., Hungária üt 
* 

Községünk legsűrűbben la¬ 
kott részén, Fehéregyházán, 
ahol a legtöbb tejelő tehén 


van, megszüntették a hosszú 
évek óta működő tejgyűjtő 
állomást, és most azt kíván¬ 
ják tőlünk, hogy a 2-3 kilo¬ 
méterre levő legközelebbi 
gyűjtőhelyre hordjuk el na¬ 
ponta a tejet. Nem veszik 
figyelembe, hogy a téeszben 
és a családi háztartásban 
végzett munka mellett ez mi¬ 
lyen nagy megterhelést jelent 
nekünk! Vagy az a megoldás, 
hogy eladjuk a településen 
levő 8j fejőstehenet, vagy pe¬ 
dig az, hogy a távoli tejcsar¬ 
nokba való mászkálás miatt 
naponta több órát hiányzunk 
majd a termelőszövetkezeti 
munkából. Egyiket sem talál¬ 
juk célszerű megoldásnak, 
mindenki jobban járna, ha 
visszakapnánk a régi tejgyűj- 

Tomsica Jánosné 

és asszonytársai 

Somogyzsitfa 

(Fehéregyháza) 

^tte v ahki^ 
ismeri. 


Mottó: Nincsenek régi 
viccek, csak öreg em¬ 
berek vannak. Egy új¬ 
szülöttnek minden vicc 
új. 


A fogház ablakából az 
egyik rab lekiabál egy járó¬ 
kelőhöz: 

- Legyen szíves, hívjon egy 
lakatost! 

- Minek? 

- Be vagyok zárva! 

* 


Az öreg teknősbéka így szól 


- Csodálom, hogy a fele¬ 
sége akarsz lenni annak a 
teknősnek ... 

- De hiszen szeretem! 

- Jó, )ó, de még csak alig 
harminc éve ismeritek egy¬ 
mást! 

* 

- Rég nem láttam! Mi van 
magával? 

- Nem is tudja? Megnősül¬ 
tem. * 

- Ne mondja! Mikor? 

- Három hónapja. 

- És szabad még gratulál¬ 
nom? 

* 

- Játszik ön valami hang¬ 
szeren! 

- Hogyne. 

- Fúvós ? 

- Vonós. 

- Hegedül! 
















MEGKÉRDEZTÜK MUNKATÁRSAINKAT: 

Mit tanultak meg a legnehezebben? 


A Heisenberg-féle relációt, Men¬ 
delssohn hegedűversenyét és a csa¬ 
vart szögletrúgást. 

D. F. 

Azt, hogy a jók elnyerik bünteté¬ 
süket, a gonoszok pedig jutalmukat. 

F. L. 

I 

Hogy szél ellen nem lehet szóda¬ 
vízzel piros tojást festeni. 

F. Gy. 

Az autóvezetéssel voltak problé¬ 
máim, de egyetlen áldozatot sem 
hagytam cserben. 

(í—P) 

Alkalmazkodni önmagamhoz. 

G. Sz. 


Ahejesirástt. 

K. A. 


Fegyelmezni az arcizmaimat, hogy 
ne röhögjek ünnepélyes pillanatok¬ 
ban. 

M. Gy, 

A legnehezebben azt tanultam meg, 
hogy... De megtanultam ...Az Elet 
tanitott meg rá... Hogy mire?... 
Sajnos, kiment a fejemből... 

P. L. 

Kesztyűbe dudálni. Pedig de sokan 
akartak megtanítani rá! 

R. B. 

Azt tanultam meg a legnehezebben, 
hogy hogyan kell a nők nyelvén 
beszélni. Amikorra tökéletesitettem 
magam ebben a tudományban, már 
késő volt. 

8. A. 

Hatéves koromban kezdtem az írást 
tanulni, és ősz fejjel még mindig 
gyakorolnom kell. 

<t.) 




MIRE EMLÉKSZEM I 



]\Jekem minden nyomorával, 
küzdelmével együtt is szép évem 
volt 19461 Akkor kinálta fel elő¬ 
ször a rádió a lehetőséget, hogy 
külföldre utazhassam, meccset 
közvetiteni. Választhattam Párizs 
és Belgrád között. Mivel Belgrád- 
bán akkor egyéb események is 
voltak, ezt választottam, a mérkő¬ 
zésen kívül nagy belgrádi műsort 
is csináltam. A párizsi mérkőzést 
pedig az akkori szövetségi kapi¬ 
tány, Gallovich Tibor közvetítette. 
De még nem egyenesből — viasz¬ 
lemezről, amelyet itt Pesten ne¬ 
kem kellett aztán műsorba vág¬ 
nom. Ady-rajongó volt, azzal 
kezdte hát, hogy Párizsba tegnap 
beszökött az ősz ... De azutáni 
A kapitányi teendők mindjárt el¬ 
szólították, a pályára kellett men¬ 
nie, fogadni a francia köztársasági 
elnök kézszoritását. Majd vissza¬ 
tért a mikrofonhoz, de már az első 
percek után elfeledkezett arról, 
hogy riporter, s mintha a kispa- 
don ülne, tudósítás helyett utasí¬ 
tásokat adott a fiúknakI (Lehet, 
hogy ez akkor és tőle ragadt 
rám?) Amikor Deák berúgta az 
első gólt, mindenről megfeledke¬ 
zett, a pálya szélére rohant, s a 
mikrofont átadta valakinek. 

Magam meg, mint mondtam, 
Belgrádban debütáltam. Amikor 
útközben nézegettük a jugoszláv 
csapat összeállítását, Puskás öcsi 
megkérdezte: „Ki ez a Csajkovsz- 
kij? n „Hát nem tudod? Muzsikus /” 

— mondtam neki. Attól tartok, 
komolyan vette a tréfámat, mert 
mosoly nélkül jelentette ki: „Na 
majd én megutáltatom vele a fo¬ 
cit1 Meg fog ez maradni a zené¬ 
nél !” Hanem Csajkovszkijon kívül 

— velem is kellett valamit csinál¬ 
niuk, mert szabály volt a fiúk kö¬ 
zött, hogy aki először utazik kül¬ 
földre, azt meg kell tréfálni, akár 
labdarúgó az illető, akár sport- 
riporter csupán. Azt eszelték ki, 
hogy megkínáltak egy pohár bor¬ 
ral — amelybe előzőleg konyhasót 
kevertek. Majd belehaltam, de egy 
hajtásra kiittam, és utána azt 
mondtam: „Nem kaphatnék még 
egy pohárral?” Azt hiszem, ekkor 
fogadtak be végérvényesen maguk 
közé ... 


Szepesi György 

- Bocsánat, nem lehetne egy kicsit halkabban? 


- Nini, tévé! 


Táskarádió az erdőben 


Gyerekszemmel 

— Uram, ha ön négerek ellen óhajtja felhasználni a fegyvereket, akkor árengedményt 
adunk. 


^nincsenek mar öregek 

Olvasom, hogy miről zeng a 

És van, aki olyan, mint az 

I fáma: 

álom: 

öreg ember talán nincs is 

szép, őszülő barátomat 

már ma, 

nekik készül egy „ki mit tud” 

látom, 

most megnősült hetvenhatos 

verseny, 

s csoda, hogy ők miket tudnak 

korban, 

s ifjú neje ikreket szült 

ebben! . 

nyomban! 

Másik hír egy külországi 

Sőt: nagybátyám kilencvennyolc 

lapból: 

éves, 

idős pilótanő, aki 

de még ma is hasznos munkát 

angol, 

végez, 

most átrepült hetvenhárom 

nemrég nézte, hogy versenyző 

évvel, 

lánykák 

az óceán felett saját 

bikiniben a röplabdát 

géppel! 

hányták, ’ * 

Sportkörökből pedig mit is 

a szívében feltámadt száz 

hallok: 

emlék, 

nyolcvanéves a volt futó¬ 

s felsóhajtott: — Tudnám én, mit 

bajnok, 

tennék, 

de mindennap edző lázban 

csak tíz évvel fiatalabb 

égve 

lennék! 

kilométer futást hajt ő 
végre! 

Lovászy Márton 


Endrődi István rajza 





- Kérjük bekapcsolni a biztonsági öveket!... 


















































Esküvői menet 

Endrődi István rajza 


- Látod, kislányom, 
mennyien jöttek cl 
az esküvődre? ♦ 








M indenki, akit mély ag¬ 
godalom tölt el a mai ifjú¬ 
ság minősíthetetlen visel¬ 
kedése miatt, a legnagyobb 
felháborodással olvasta a 
lapokban a következő hírt: 

Grosseto: Egy olasz ke¬ 
reskedő, feldühödve azon, 
hogy leánya későn jött 
haza a szórakozásból, le¬ 
lőtte a leányt, annak vő¬ 
legényét, saját feleségét, 
majd önmagát 

Íme, ide vezet a mai fia¬ 
talság könnyelmű, erkölcs¬ 
telen, a szülők érzékenysé¬ 
gét semmibe vevő szórako¬ 
zása. A szóban forgó leány 
mit sem törődött azzal, hogy 
odahaza remegve aggódik 
érte szerető apja, féktelenül 
szórakozott, talán még tán¬ 
colt is a vőlegényével, hi¬ 
szen ezektől a szemérmet¬ 
len fiataloktól minden kite¬ 
lik. Nem gondolt arra, hogy 
édesapja, akinek mindene, 
szemefénye rajongásig sze¬ 
retett kisleánya, idegeske¬ 
dik otthon, és nem tudja, 
mi van a leányával, miért 
nem jön már, miért nem 
édesíti meg a házat ezüstös 
kacagásával. 


Sajnos, a mai nemtörő¬ 
döm, durva lelkű fiatalság¬ 
tól ilyet már el sem lehet 
várni. Mit nekik a szerető 
szülő lelke, aggódása, hiszen 
— mint ez a példa is mu¬ 
tatja — a szülő rajongva 
szeretett családjáért min¬ 
den áldozatra kész. Az ilyen 
áldozatos atya megvonja 
magától a falatot, mindent 
gyermekére költ, magának 
legföljebb csak egy-két kis 
pisztolyt enged meg. Sajnos, 
a mai fiatalok ezt meg sem 
értik, ők csak szórakoznak, 
mialatt otthon a mártír 
apát az aggodalom őrli fel. 

Vajon ez az elvetemült 
leány nem gondol arra, hogy 
milyen rombolást végez az 
apa lelkében? Neki smafu 
egy apa lelkiállapota? Az, 
hogy annak a szegény apá¬ 
nak el van rontva az egész 
estéje, arra nem gondolt? 
Hogy az a szegény apa 
egyik cigarettáról a másikra 
gyújt, egyik pisztolyt a má¬ 
sik után tölti meg, az sem¬ 
mi? Csak hideg fejjel tán¬ 
colt, hosszú sörényű fiata¬ 
lokkal, miniszoknyában, 
mialatt a hagyományok 
tiszteletében felnőtt, a lel¬ 
ketlen fiatalok által ódiva¬ 


túnak csúfolt atya szívét a 
bánat mardosta. 

Nagy bajok vannak itt, s 
mindenütt, mert a fiatalok 
züllése világjelenség. Nem 
értik meg az öregeket, a 
szeretetre cinizmussal vála¬ 
szolnak. El lehet képzelni, 
mennyire felidegesítette a 
szórakozást mindenek felett 
előnyben részesítő leány az 
édesapját, ha az ennyire ki¬ 
jött a sodrából. Talán még 
ez sem elég? Hát mit csi¬ 
náljon az a szerencsétlen 
apa, hogy észrevegyék szen¬ 
vedését? Miféle jajkiáltás 
kell még, hogy a fiatalok 
rádöbbenjenek: eddig és ne 
tovább!!? 

Bizonyos, hogy az apa 
nem szívesen folyamodott 
szigorúbb pedagógiai esz¬ 
közhöz, de úgy találta, hogy 
nincs más választása. El¬ 
végre szülői felelősség is 
van a világon. Így talán rá¬ 
jön az a hálátlan gyermek, 
hogy mivel tartozik szülei¬ 
nek, s hogy példát kell ven¬ 
nie az idősebbekről, nem 
pedig gúnyolni őket. 

Egy kis szívet, gyerekek! 

Feleki László 


le a bürokráciával i 

KÉT KIS ÜGY 
Q 

t Nálunk, Üriban, csak 
nagyothalló készülékkel 
lehet a moziba beülni , 
de azzal is csak az első 
3 sorokban lehet hallani, 
olyan rossz a hangosító 
berendezés. Javasoljuk a 
Pest megyei Moziüzemi 
Vállalatnak , hogy javít¬ 
sa meg a berendezést , 
vagy szerződtessen egy 
embert , aki vetítés köz¬ 
ben meséli a szöveget, 
hogy ne csak lássuk, ha¬ 
nem értsük is a filmet 

Petrik József 

Úri 

I □ 

Szeretnénk megtudni, 
hogy az I. kérFő utca 
4. szám alatti postahiva¬ 
talt mikor nyitják ki is¬ 
mét? Tudomásunk sze¬ 
rint Lágymányoson egy 
új, hatemeletes ház épült 
fel azóta, amióta a mi 
kis postahivatalunkat re¬ 
noválják! 

A környék lakói 

Eltartási szerződés 



A próba 


- Minden rendben ... Fel van véve ... 




TáRSÜJÍTÁS 

(LACIKA MONOLÓGJA) 



A nyu elmesélte apu- 
. nak, hogy reggel a 
csarnokban Kravják né¬ 
nivel találkozott, s tőle 
tudta meg, hogy Kravják 
bácsi, aki technikus apu¬ 
ék üzemében, felkérte 
aput, legyen társa egy 
újításában, mert akkor 
az könnyen megy. Ezért 
apunak nyolcezer forint 
járna, és nem kell sem¬ 
mit sem csinálnia érte, 
éppen csak a nevével 
lenne az újításban. 

Miért nem szól apu 
ilyesmiről — duzzogott 
anyu —, amikor ez olyan 
jól jön, mert éppen ki 
kell festetni a lakást, és 
kárpitoztatni kell a re- 
kamiét meg az ülőbúto¬ 
rokat, amelyek annyira 
kopottak, hogy szégyelli, 
ha valaki hozzánk jön 
látogatóba. A nyolcezer¬ 
ből éppen kifutja, az 
meg külön nagyon jó, 
hogy apunak nem kell 
érte csinálnia semmit se, 
tehát nem jelent neki 
többlet munkát, hiszen 
anélkül is éppen eleget 
dolgozik. Szerinte na¬ 
gyon jó ez a társújítás. 

Apu erre azt mondta, 
hogy egyáltalán nem jó. 
Neki semmi része nincs 
az újításban. De persze 
mindenben segíteni fog¬ 
ja majd Kravják bácsit, 
mert az újítása jó, és 
megérdemli a támoga¬ 
tást, s még azt is mondta 
apu, hogy le kellene már 
szokni az újításoknál 
ezekről a csalásokról. 

Anyu azt mondta, 
hogy nincs a világon még 
egy olyan bolond, mint 
apu, aki saját magának 


az ellensége. Ha az újí¬ 
tás jó, és Kravják bácsi 
maga ajánlja fel apunak 
a társújítást és a nyolc¬ 
ezer forintot, akkor miért 
okoskodik apu, hogy nem 
akar benne lenni? In¬ 
kább ingyen lesz benne?! 

Persze hogy ingyen, 
mondta apu, mert nem 
lehet benne, ha egyszer 
nincs benne, és nem ve¬ 
het fel olyan pénzt, 
amiért nem dolgozott 
meg. Kravják bácsi a 
beosztottja, és ezzel 
akarja őt lekenyerezni. 


Anyu azt felelte erre, 
hogy tulajdonképpen 
apunak nem is kellene 
benne lennie az újítás¬ 
ban, hanem nevezze meg 
maga helyett Sándor bá¬ 
csit, anyu egyik sógorát, 
aki a szakmában dolgo¬ 
zik, és akkor apu neve 
sehol sem szerepelne. 
Sándor bácsi kapna a 
pénzből kétezret, és még 
mindig maradna apunak 
hatezer. Kravják bácsi 
még így is örülne, hogy 
apu érdekelve van, és 
segíti az újítását. 



Ezt értse meg anyu vég¬ 
re! 

Mások is csinálják, 
kiabálta idegesen anyu, 
csak apu mindenből ki¬ 
húzza magát, amivel 
könnyebben lehetne egy 
kis pénzt keresni. Apu 
egy szódásló, aki sok 
munkával keresi a kevés 
pénzt, és azoknak van 
eszük, akik kevés mun¬ 
kával keresik a sok 
pénzt. 

Azt mondta apu, hogy 
anyunak meg sok más 
embernek mindig csak a 
pénzen jár az esze. De 
arra nem gondolnak, 
hogy az ilyenféle disznó- 
ságok előbb-utóbb kide¬ 
rülnek, és mit szólna 
anyu, ha apu emiatt baj¬ 
ba kerülne? 


Ejha! — mondta erre 
apu, és megkérdezte 
anyut, hogy honnan is¬ 
meri ki magát ilyen jól 
az újítási dolgokban. 

Egy bírósági tárgya¬ 
lást olvasott az újság¬ 
ban, felelte anyu, és eb¬ 
ből tudja, hogy milyen 
sok pénzt kaptak a társ¬ 
újítók, akiknek pedig 
semmi közük sem volt 
az újításhoz. 

Erre apu azt mondta, 
hogy anyu számolja még 
hozzá az éveket, ameny- 
nyit ráadásul kaptak, de 
ezt már anyu nem hal¬ 
lotta, mert kiment a 
konyhába, hogy megfőz¬ 
ze a lecsót vacsorára. 

Földes György 

Nem a ruha teszi az embert 


Nagy Öröm Pesthy István rajza 



- Wünschcn Sic was? 

- Elnézést, azt hittem az autót törik föl! 




Szeretem a tévé-vetélkedő- 
ket. Olyan jó érzés nem részt 
venni bennük . 

* 

A slágerek hallatlan népsze¬ 
rűségének a titka az, hogy 
megfogalmazzák mindazokat a 
giccses banalitásokat , amelye¬ 
ket érzünk. 

* • 

Beszélgetésfoszlány az iro¬ 
dalmi kávéházból: 

— Ma milyen az életérzé¬ 
sed? ... 

* 

Hallgatózni arany! 

* 

önvizsgáló lírai költő mód¬ 
szere: A téma a díványon he¬ 


ver, csak fel kell kelni és meg¬ 
írni ... 

* 

Minap B. ugyanazt a jelen¬ 
téktelen témácskát írta meg , 
mint A., csak persze egy másik 
lapban. Kis szellemek találko¬ 
zása ... 

* 

Iksz annyira elégedett em¬ 
ber, hogy még saját magával 
se cserélne. 

* 

Jancsi barátom szerencsés 
fickó. A múlt héten elvesztette 
a lottócéduláját , de aztán egyet¬ 
len találata sem lett. 

(d-th) 



*- Te, Joe, minek nekünk irányítható rakéta? Hovatovább 
akárhova lövünk, az ellenséget találjuk el . . . 


OLVASÓINK FIQYELMÉBE! 

Nyomdatechnikai okokból a Ludas Matyi átme¬ 
netileg egy színnyomással jelenik meg. 


Washingtonban 



J0WS&V 


Johnson: Esküszöm, hogy a faji egyenlőség híve 
vagyok . . . 


A Házkezelési Igazgatóságon 

A Russel-féle bíróság előtt 


Nyári szerelem 



- Tekintetes bíróság! Én alibit tudok bizonyítani! A kérdéses 
időpontban a lányom esküvőjén voltam!. 


- Ha iskolába járunk, akkor is fogsz szeretni? 



BELIvTOND O 


— Filmnovellát hoztam — 
mondtam Belmondónak a 
művész párizsi lakásán. 

— Ennek nagyon örülök 
— felelte Belmondo, mi¬ 
közben két gyönyörű nőt 
ölelgetett. — Olvassa fel! 

— Miután ellopta a világ 
legnagyobb gyémántját — 
kezdtem —, repülőgépen 
menekül. Észreveszi, hogy 
gyanút keltett, ezért leugrik 
a gépről,- és ... 

— Várjon, várjon. Mi van 
abban érdekes, ha valaki 
leugrik repülőgépről? 

— Akkor talán kijavítom. 
Egy ház tetejéről felugrik a 
gépre.) 

— Így már jó lesz. De ne 
felejtse el, hogy egy-két ka¬ 
landos jelenet után mindig 
kell a forgatókönyvbe vala¬ 
mi szerelmi ügy is. 

— Erre is gondoltam. A 
repülőgépen eszébe jut, 


hogy randevúja van egy űr¬ 
repülőnővel. Most úgyis di¬ 
vatos az űrrandevú. Talál¬ 
koznak 250 kilométer ma¬ 
gasságban, de a Scotland 
Yard is űrhajóval üldözi. 
Erre Epsom felett a földre 
ereszkedik, pont akkor, 
amikor a derbyt futják. A 
Scotland Yard a nyomában 
van, de sehol sem találják. 
A derbygyőztes ló közben 
befut, és akkor látni, hogy 
maga lovagolta. 

— Remek! És aztán? 

— Sikerül tenger alatt 
járó autón elmenekülnie 
New Yorkba, ahol találkozik 
szerelmével, akit banditák 
ledobnak a 102. emeletről. 
Szerencsére maga a 98. eme¬ 


let ablakából fél kézzel el¬ 
kapja és megmenti. Ekkor 
kisül, hogy a nő nem más, 
mint a Scotland Yard fő¬ 
nöke, aki sípjába fúj, mire 
húsz rendőr jelenik meg, 
ezek azután letartóztatják 



magát. Mikor a rendőrautó¬ 
hoz kísérik, egyetlen ütéssel 
leteríti mind a húsz rendőrt, 
és elmenekülne, de ebben a 
pillanatban megjelenik az 


angol belügyminiszter, és 
elárulja, hogy maga nem is 
lopta el a világ legnagyobb 
gyémántját, hanem meg¬ 
mentette azok elől a bandi¬ 
ták elől, akik szerelmét le¬ 
dobták a 102. emeletről. Vé¬ 
gül kitüntetik valami ér¬ 
demrenddel. 

— Kitűnő! De nem kap¬ 
hatnám meg az érdemren¬ 
det akkor, amikor egy el¬ 
süllyedt tengeralattjáró le¬ 
génységét mint békaember 
megmentem? Ügy sokkal 
érdekesebb lenne — mond¬ 
ta elgondolkozva, és közben 
megnyomott egy gombot, 
működésbe hozva egy elmés 
szerkezetet, amelynek segít¬ 
ségével az ablakon át Bel¬ 
mondo autójába repültünk, 
ö a volán mögé, én melléje. 

Meg se lepődtem ... 

Palásti László 

































Négerellenes merényletek az VSA-ban 

Fülöp György rajza 



- Itt, Vietnamban, eddig még megúsztuk, de mi lesz, ha hazamegyünk szabadságra? 


PéR^iak. ^ NÍck. 


LE A BÜROKRÁCIÁVAL I 

FURCSA, DE ÍGY VAN! 

hirdeti egy nagybetűs 
transzparens az egyik Váci 
utcai cipőbolt kirakatán. 
Alatta újabb szöveg: „Az itt 
látható cipők bármelyike 
azonnal megrendelbetőr 

A pillanat nagyszerűsége 
lenyűgöz, nem tudok tovább¬ 
menni. Hát ezt is megértük, 
gondolom, miközben a meg¬ 
hatottság torkon ragad. Kis 
ország vagyunk, de a világ 
ismét felfigyel ránk. Tettünk 
egyet és mást az utóbbi év¬ 
tizedekben: földreform, álla¬ 
mosítás, Népstadion, Erzsé- 
bet-híd, olimpiai bajnoksá¬ 
gok, és most ez, megrendel¬ 
hetjük a kirakatba kitett cipő¬ 
ket. Ez már döfi! Kihúzom 
magam, boldog vagyok, hogy 
magyarnak születtem. 

Hitetlenkedve közelebb lé¬ 
pek, újra elolvasom a szöve¬ 
get. Igen, bárki szabadon be¬ 
léphet, elfogulatlan hangon 
kiválaszthat egy cipőt a kira¬ 
katból, és azonnal megren¬ 
delheti. És az emberek közö¬ 
nyösen mászkálnak az üzlet 
előtt, mit sem törődve a tör¬ 
ténelem szárnycsapásaival. 

Mi jöhet még ezek után? 
Verne Gyula, Jókai Mór fan¬ 
táziája is kevés lenne a jós¬ 
láshoz. Talán épül egy étte¬ 
rem, ahol az étlapon feltün¬ 
tetett és ki nem húzott étele¬ 



ket azonnal meg lehet ren¬ 
delni. Egy trafik, ahol a ki¬ 
rakatban látható doboz Har¬ 
móniát csak úgy odaadják a 
vevőnek, persze pénzért. 
Hangszerbolt, ahol kapható 
a vitrinben látható gitár. Az 
ember fantáziája csapong, 
ami ma még fantasztikusnak, 
mcgvalósíthatatlannak tűnik, 
az holnap már valóság lesz. 
Mint ebben a cipőboltban. 

Mégsem mentem be. Tudj’ 
isten, valahogy bizalmatlan 
vagyok az ilyen újmódi, vak¬ 
merő kísérletezgetésekkel 
szemben. Ne rajtam próbál¬ 
ják ki vakmerő elképzelései¬ 
ket. Inkább bemegyek az én 
jó öreg megszokott cipőbol¬ 
tomba, ahol a megrendelést 
követő hat esztendőn belül 
leszállítják a cipőmet. Ahogy 
ez az egész világon megszo¬ 
kott módszer. 

Csak addig meg ne nőjön 
a lábam . .. 

Tardos Péter 


p 

-1- érfi és nő hogyan is ért¬ 
heti meg egymást, hisz 
mind a kettő mást akar: a 
férfi nőt, a nő férfit — írta 
Karinthy Frigyes. 

Ha nem tekintik szerény¬ 
telenségnek, szeretném még 
egy lényeges okát felidézni 
az ősi ellentétnek: a nő 
mindkét lábával — már 
amennyire tűsarkú cipője 
engedi — a földön áll. Cél¬ 
jai, kedvtelései megfogha¬ 
tók és ésszerűek: fölszegni 
egy ruha alját, leengedni 
ugyané ruha alját, felmosni 
egy konyhát, megmosni egy 
gyereket, leszedni körméről 
a lakkot, bevonni körmét a 
lakkal. 

Épp ezért a nő csak szá¬ 
nakozva képes mosolyogni 
a férfiak ködös, ésszerűtlen, 
csacska szórakozásain, vagy 
ahogyan ők nevezik: hobby- 
jain. (A nőknek nincsenek 
hobbyjaik!) 

Normális, egészséges gon¬ 
dolkodású nő például kép¬ 
telen megérteni, mi öröme 
telik valakinek abban, hogy 
órák hosszat üljön egy folyó 
partján, időnként belemárt¬ 
va a hűvös habokba egy 
didergő kukacot. Persze, 
jól tudja, hogy az a hiú re¬ 
mény élteti az illető férfiút, 
talán ráharap a kukacra 
egy mohó és gyanútlan 
ponty. Jó, tégyük magun¬ 
kévá hiedelmét. Akkor is, 
mennyibe kerül a halasnál 
egy ilyen állat? Maximum 
15—16 forintba. Ha az a csa¬ 
csi. férfi a legrosszabbul fi¬ 
zetett munkával, mondjuk 
címírással tölti a potyka 


csapdábaejtésére fordított 
idejét, akkor is minimálisan 
három-négyszer annyit ke¬ 
res. 

A józan felfogású nő ép¬ 
pen így képtelen megérteni, 
mire jó az, ha valaki télvíz, 
nyári hő idején egy kényel¬ 
metlen pádon , kuksol, és ki¬ 
guvadt szemmel, ordítozva 
figyeli, hogyan macerái hu¬ 
szonkét életerős, edzett fia¬ 
talember egy magatehetet¬ 
len labdát. 

X 

És mégis — ó, női egyen¬ 
jogúság! — a nők alkalmaz¬ 
kodnak a férfiak ésszerűt¬ 
len hobbyjaihoz. Belefájdul 
az ember szíve, amikor egy 
különben normális nőt lát 
az utcán, amint opportunis¬ 
ta mosollyal horgász párja 
mellett a kukacokat tartal¬ 
mazó bádogdobozt cipeli. 

Mindez csupán azért ju¬ 
tott eszembe, mert a napok¬ 
ban egy fiatal pár beszélge¬ 
tésére lettem figyelmes a 
6-os villamos megállójánál. 

— Kiváló volt a védelem 
játéka, még a legveszélye¬ 
sebb támadásokat is elhárí¬ 
totta — magyarázta szak¬ 
szerűen a fiatalember. Úgy 
beszélt, mint egyenlő az 
egyenlőhöz, mint egy fut- 


balldrukker a másikhoz. A 
fiatal lány viszont úgy hal- 
gatta a badar fecsegést, 
ahogyan az elme- és ideg¬ 
gyógyintézetben a lélek or¬ 
vosa az ápolt szavait arról, 
hogy ó fülemüle, és épp 
most trillázik az ágon — 
vagyis teljes megértéssel és 
odaadással. Értelmesen és 
intelligensen bólogatott. 

— Szinte védhetetlen volt 
a támadás, és mégis kidobta 
a labdát! 

És a nő most követte el 
a végzetes hibát. Merő túl- 
buzgalomból: — Aha, értem. 
Úgy, . mint az Eubesio — 
mondta —, az véd olyan 
nagyszerűen. 

Eusebio, a fekete gyöngy¬ 
szem, a tündökletes Kohi- 
noor gyémánt, a platinalábú 
csúcs szupercsoda csatár, 
mint Eubesio, és mint vé¬ 
dő!!!! Ó jaj! A lányka le¬ 
bukott!! Lelepleződött, hogy 
odaadó érdeklődése oppor¬ 
tunista és közönyös tudat¬ 
lanságot takar! 

A fiú döbbenten elnémult, 
és úgy nézett a lányra, mint 
aki előtt szakadék nyitotta 
meg förtelmes mélységét, 
így hallgathatja egy zene¬ 
rajongó, ha azt mondják 
neki, hogy az a Berdi mi¬ 
lyen kitűnő festő volt, vagy 
a színek és formák szerel¬ 
mese azt, hogy Van Dogh 
milyen ügyesen fuvolázott. 

Pillanatnyi feszültséggel, 
drámai szomorúsággal telí¬ 
tett csend után a fiú felsó¬ 
hajtott: — Azért nagyon jó 
a frizurád . .. 

Kertész Magda 

I^Ceglátogattuk a FICC (Nemzet¬ 
közi Camping és Karaván Szövetség) 
balatonfüredi nagytáborát, mivel 
fantáziánkat gyerekkorunk óta biriz¬ 
gálják a karavánok. Azonban bur- 
nuszos arabok helyett anorákos bel¬ 
gákat és lemberdzsekes íreket talál¬ 
tunk. Ami a konkrét nyereséget illeti: 
a külföldiek itt a valutájukat, oda¬ 
haza viszont remélhetőleg a jó hírün¬ 
ket költik... 


A FÜREDI BÁBEL TORNYA 

|the Hungárián Sea. 

- Azt mondtam, hogy ez a csend és ez a jó levegő mindennel 
többet ér!.. . j 

ói soknyelvű táborban a legkülönbözőbb módsze¬ 
rekkel értetik meg magukat egymással az emberek. Fő¬ 
ként mutogatással. No meg önkéntes tolmácsok útján. 
Ez utóbbi eljárásnak néha elég bonyolult a technoló¬ 
giája. A francia fiú tud néhány szót olaszul, és udvarol¬ 
ni szeretne a rendkívül csinos svéd kislánynak, aki 
anyanyelvén kívül csak angolul ért. Szerencsére akad 
egy holland ismerős, aki gagyog olaszul is, franciául is, 
így aztán annak a belga kisasszonynak a közreműködé¬ 
sével, aki töri Shakespeare nyelvét, létrejön a bizalmas, 
meghitt csevegés. 


- Neked hiába beszél az ember, hogy csak 
negyven kilométeres sebességgel szabad hajtani? 


MICSODA KÜLÖNBSÉG! 


^7 

Hé, kartárs, melyik út megyén itt Füredre?! 








| y+z egyik külföldi vendég kérte a 
tábor vezetőséget, hogy a balatonfü¬ 
redi főtáborból helyezzék át a Kilián - 
telepi kisegitőtáborba. 

— Miért? Talán valami kifogása 
van az ellátás ellen? 

— ó, nem, csak nagyon nehezen 
tudom kimondani azt , hogy „Balaton - 
füred”. 


CAMPING-TÁRSAK 


N) 


Pumpálás... 


Pumpolás 



zen a településen furcsán keveredik a tö¬ 
kéletes kényelem a primitív életmóddal. 

Egy tisztáson Cooper Bőrharisnyája ül a föl¬ 
dön, valami fadarabot farag. Amikor végzett 
a munkájával, besétál pompásan berendezett 
lakókocsijába, vadnyugati pionír gúny áj át se¬ 
lyemköntössel cseréli fel, bekapcsolja a rádiót , 
feketét főz, aztán játszik egy parti sakkot 
Hemingway öreg halászával, aki civilben tex¬ 
tilkereskedő Eptonban. 

Kintről madárdal hallatszik be, mezei ege¬ 
rek cincogása, vonatfütty, autóduda és magnó¬ 
twist. 



TESTHEZ ÁLLÓ LAKÓKOCSIK 

m ia 






I 


ói balatoni főtáborozás után a vendégek utótáboro- 
zásként ellátogattak a Hortobágyra, majd innen felruc¬ 
cantak Tokajba is. Itt családonként sorsot húztak, és a 
szerencsés nyertesek részt vettek a hegyaljai borkós¬ 
tolón. Akik pedig vesztettek a sorshúzásnál, azok vezet¬ 
ték visszafelé a kocsikat ... 




OHM 





éíkcu3> 



Balázs-Piri—Kürti—Dalmáth—Barát riportja 

▼ olt idő, mikor nyáron 
mindenki szalmakalapot 
hordott. Ez épp úgy divat 
volt, mint ma hajadonfővel 
járni. Nekem összesen há¬ 
rom szalmakalapom volt, 
mindegyikhez fűződik egy 
kis történet. 

Az elsőt hatodikos gimna¬ 
zista koromban kaptam, ab¬ 
ban az időben, amikor ha¬ 
lálosan szerelmes voltam 
Lenkébe, a szép szőke pos¬ 
táskisasszonyba. Ez minden 
nyáron óhatatlanul bekö¬ 
vetkezett, amikor hazake¬ 
rültem vakációra. Télen bi¬ 
zony megfeledkeztem rója; 
de ekkor megint nyár volt, 
és én alig vártam, hogy dél¬ 
ben, mikor Lenke bezárta a 
hivatalt, és elment ebédelni, 
nagyot köszönhessek neki. 
Addig is gyakran elbicikliz¬ 
tem a posta előtt, hogy lát¬ 
hassa, milyen nagyszerűen 
tudok biciklizni, micsoda 
kunsztokat tudok; fél lábbal 
vagy állva hajtani, vagy 
összefont karral, anélkül, 
hogy a kormányt fognám, 
az ablaka alatt elsuhanni. 

Természetesen az új szal¬ 
makalapomat szintén a hó¬ 
dítás egyik tényezőjének 
szántam. Megjegyzem, szép 
sárga színű szalmakalap 
volt, a kor divatja szerint 
jó magas, körös-körül zöld 
szalaggal övezve. A biciklin 
is mindig a fejemen volt, 
nemcsak díszül, hanem 
mert nagyszerűen lehetett 
vele köszönni. Kinyújtott 
karral a fejem fölött hatal¬ 
mas félkört leírni — ezt 
másfajta kalappal nem le¬ 
hetett. 

Nos, egyik délben, mikor 
Lenke kilépett a kapun, és 
én leírtam a hatalmas fél¬ 
kört, hogy, hogy nem, bele¬ 
szaladtam az ott álldogáló 
sárvári pék lovába. A mi 
falunkba ugyanis Sárvárról 
hozták hetenként kétszer a 

péksüteményt, és mindenki 
jól ismerte Sárit, ezt a jám¬ 
bor, sovány, szürke gebét. 
Bölcs nyugalmából akkor 
sem jött ki, mikor a bicik¬ 
livel belérohantam, csak 
egyet rezzent, de nem rú¬ 
gott, hanem csak állt nyu¬ 
godtan, és a fejemről lere¬ 
pült kalapot szagolgatta. Én 


összeült egy kis sörözésre a 
Barkóczi-vendéglő kertjé¬ 
ben. Jó kedvünk volt, örül¬ 
tünk a vakációnak, talán 
még jobban, mint a gyere¬ 
kek. A legényemberek, köz¬ 
tük én is, ott maradtak 
ebédre is, és vígan folyt a 
szó, a sör, és most már a 
bor is. 



persze szörnyen restelltem 
a dolgot Lenke kisasszony 
előtt, aki először megijedt, 
de mikor látta, hogy épkéz¬ 
láb kimászom Sári alól, mo¬ 
solyogva intett, és tovább 
ment. Én igyekeztem rend¬ 
be hozni magamat, a bicik¬ 
lit felállítottam, levertem 
magamról a port — de hol 
a kalapom? Elkarikázott 
valamerre? Nézelődtem 
jobbra-balra, míg felfedez¬ 
tem a zöld szalag végét. A 
Sári szájából lógott ki. A 
kalapot már megette. 

A második szalmakala¬ 
pom már vidéki tanár ko¬ 
romban került a fejemre. 
Ez finom jószág volt, úgy¬ 
nevezett panamakalap, hó¬ 
fehér szalmából, a tetején 
benyomva, a karimája elöl 
kackiásan lehajtva. Ez volt 
rajtam akkor is, mikor a 
tanév végén, bizonyítvány¬ 
osztás után a tantestület 


Volt köztünk egy idősebb 
agglegény, számtantanár, 
akinek hamar megártott az 
ital, és ilyenkor mindenféle 
bolondságot csinált. Egyszer 
például egy átmulatott éj¬ 
szaka után az ötödik osztály 
helyett az elsőbe tévedt, és 
a kisfiúkkal gyököt akart 
vonatni. Ez persze nem 
ment, mire az egész osztályt 
ki térdel tette. 

Most is hamarosan becsí¬ 
pett, és mutatóujját fel¬ 
tartva kijelentette, hogy ő- 
neki melege van, amiből lo¬ 
gikusan következik, hogy ő 
le fog vetkőzni. Mindjárt 
hozzá is fogott, de nem állt 
ám meg a kabátnál,'hanem 
gyorsan ledobált magáról 
mindent, inget, nadrágot, 
mindent. Mi restelkedtünk 
és röhögtünk, de a többi 
vendég rémülten menekült, 
ami tökéletesen érthető 
volt, mert bizony a kolléga 


úr elég ijesztő látvány volt 
pucéran, szájában szivarral, 
és fején az én szalmakala¬ 
pommal. Ezt ugyanis lekap- 
ta a fejemről és felcsapta 
a magáéra, mondván, hogy 
ne legyen egészen meztelen. 

— Eh, különben mit — 
mondta aztán, és égő szi¬ 
varját rányomta a kalapom¬ 
ra. Ez lángra lobbant, és 
hamvába dőlt. Másnap a 
kolléga úr megígérte, hogy 
vesz helyette másikat, de 
végül is elpanamázta. 

A harmadik szalmaka¬ 
laphoz akkor jutottam, ami¬ 
kor tulajdonképpen már 
nem volt divat, és csak 
szórványosan lehetett látni 
egy-egy idősebb ember fe¬ 
jén. De én, mikor meglát¬ 
tam egy Váci utcai kirakat¬ 
ban egy gyönyörű Girardi- 
kalapot (így hívták a híres 
bécsi színészről), nem bír¬ 
tam ellenállni, és megvet¬ 
tem abban a szent meggyő¬ 
ződésben, hogy ezzel nagy 
sikerem lesz egy második 
Lenkénél, aki Siófokon nya¬ 
ralt, és akit meglátogatni 
készültem. 

II. Lenke ott várt a vo¬ 
natnál, és én a zsirardival 
a fejemen siettem feléje. A 
hatás nem volt mindennapi. 

— Megbolondult maga? 
Mi van a fején? Mintha egy 
operettből lépett volna ki! 
— sziszegte Lenke. 

Én makogtam valamit, 
hogy ez megint divatba jött, 
de Lenke nem válaszolt, 
csak megvető pillantásokat 
vetett felém. Mikor a Bala¬ 
ton partjára értünk, se szó, 
se beszéd, lekapta fejemről 
a kalapot, és belehajította a 
vízbe. A hullámok gyorsan 
elsodorták, és nemsokára 
eltűnt a messzeségben. 

És vele együtt az ifjúság. 

Balázs Sándor 


líTiMi mmimmmmmmmmmmmmmmmm 




Elfoglalt ember 





Ha irodámban álmosít 
a harminckét fokos meleg, 
és élénkítő szert kíván 
minden agysejtem módfelett, 
Varga kartárshoz átmegyek 
a szomszédos szobába csak, 
s ő elkezdi mesélgetni 
mindazon marhaságokat, 
melyekben nincsen józan ész, 
és nincsen farka, se füle, 
s én felizgatom magamat, 
hogy lehet ember ily hülye ?.. 

(Mit kávé? ... Koffein helyett 
egy adag Vargát beveszek.) 
Ügy felhecceit a Varga, hogy 


most csillapító kell nekem. 

A túlsó szobában csücsül 
másik kollégám, Kelemen. 

Mesélni kezdi bajait, 
s én elpilledve hallgatom , 
darál, darál egyhangúan, 
akár egy vén imamalom. 

Bár nem mond semmi lényegest, 
de megállás nélkül beszél; 
már lassan álom környékez 
s ez tíz andaxinnal felér ... 

(Mit andaxin?... Én ehelyett 
egy adag Kelement szedek.) 

Bedő István 

Volt már Pesten bolhacirkusz, 
s óriási norvég bálna, 
melyért minden pesti újra 
zokszó nélkül sorban állna ... 

Bokszoltak már kenguruk is; 
hippodromban, hercig ringben, 
s láttunk gatyás galambokat 
turbékolni egy szál ingben ... 

Csodáltunk már muzikális 
macskát, pingvint, lovat, tevét, 
s cimbalmozó sertést (sajnos, 
nem jegyeztük meg a nevét...) 

Ügetett már a porondon 
zebratrupp is tempós trappban, 
s kecskegalopp is volt, melyről 
hosszan írtak minden lapban .. 


Folynak a várjátékok 



Repült már a kupolában 
idomított sas és vércse 
(épphogy sült galamb nem repült, 
nehogy a nép félreértse....) 

Láttunk bicikliző majmot, 
s vígan korcsolyázó medvét 
(melynek még az idomító 
modora se szegte kedvét...) 

Volt már nálunk eszes tulok, 
szelíd tigris, okos szamár 
(a számoló eb se jelent 
nagyobb szenzációt ma már...) 

Baletteztek elefántok, 
labdázott már pajkos fóka, 
s önfeledten hancúrozott 
tyúkokkal egy öreg róka ... 

Majdnem minden volt már, így hát 
kérdőn nézünk fel az égre: 
mi jöhet még ? s lám jöhet, mert 
delfinrevü jött most — végre! 

Bár jó lenne már egy esten 
(az lenne csak ám a szent est!) 
honi attrakciót látni: 
borjúkkal egy magyar hentest...! 

Szilágyi György 



- Ejnye, de 
dást? 


utálatos! Már az is baj, 


Á3Í* 

—. 

hogy be akarom hozni a nyári lemara- 


HÁTHA VALAKI NEM ISMERI... 


Mottó: Nincsenek régi viccek, 
csak öreg emberek vannak. Egy 
újszülöttnek minden vicc új. 

Kiss, Nagy és Közepes a házfelügyelőkre 
panaszkodnak. 

- Az én házmesterem - mondja Kiss - 
már háromnegyed tizenegykor bezárja a ka¬ 
put, hogy nagyobb jövedelemhez jusson. 

- Ez semmi - folytatja Nagy. - A múlt¬ 
kor véletlenül nem volt nálam egy fillér 
sem, s amikor a házfelügyelő ezt meghal¬ 
lotta, becsukta az orrom előtt a kaput. Az 
utcán ácsoroghattam hajnali ötig. 

- Ez mind semmi - fejezi be Közepes. - 
Amikor a kisfiam megszületett, másnap fel¬ 
jött hozzám a házfelügyelő, és a kapupénzt 
követelte azon a címen, hogy a gyerek 
tizenegy óra után érkezett. 


Fehértől egyszer m^kérdezte valaki: ho¬ 
gyan szerezte vagyonát, mire az mesélni 
kezd: 

— Egyszer fiatalember koromban bemen¬ 
tem egy üzletbe szolgálataimat felajánlani. 
Hiába mutogattam jó bizonyítványomat és 
erősítgettem képességeimet, a főnök kere¬ 
ken elutasított. Kijöttem az üzletből, de a 
küszöbön, ahogy kiléptem, észrevettem egy 
tűt. Lehajoltam és felvettem ... 

- Ezt a történetet már ismerem - vág 
közbe a hallgató. - Maga azt akarja most 
mondani, hogy a kereskedő meglátta, hogy 
maga egy tűt felvesz a földről, és takaré¬ 
kosságáért alkalmazta. 

- Dehogy - mondja Fehér. - A keres¬ 
kedő nem látott semmit Szóval én felvet¬ 
tem a tűt, amelynek a végén egy szép bri¬ 
liáns volt! 


Parkban 

E heti hirdetéseink 


Fő a zsuga * 


LE A BÜROKRÁCIÁVAL! 



- Valami fenséges ez a mátrai levegő! 

- Megőrültél? Már két hete a Balatonnál üdülünk 1 

- Miből gondolod? 

- Ott a tábla. 


SZENET VETTEM ... 

m 

Színhely: A TÜKER Vö¬ 
rösvári út 4. szám alatti ki¬ 
rendeltsége. A szobában dol¬ 
gozó három kartársnő egyi¬ 
kének előadtam a kívánsá¬ 
gomat: német brikettet sze¬ 
retnék. A kirendeltség emlí¬ 
tett dolgozója azonban közöl¬ 
te velem, hogy a német bri¬ 
kett elfogyott, és nincs tatai 
sem. Kapható ellenben ház¬ 
tartási és lengyel szén, de ez 
utóbbi nagy kalóriája miatt 
cserépkályhába - én pedig 
abban fűtök - nem túlságo¬ 
san ajánlatos. 

- Mit csináljak az utal¬ 
vánnyal? Hagyjam itt, és el¬ 
teszik későbbre, amikor ismét 
lesz brikett, vagy meg kell 
hosszabbíttatnom ? 



Istenadta tehetség 


- Mennyit tanulhatott és mennyi lemondásban, megpróbálta¬ 
tásban volt része, amíg eljutott idáig . . . 

v. 

Új irodaházban 


- Ezt mi nem tudjuk, nem 
is a mi feladatunk. Tessék 
választani a kapható szén¬ 
féleségek közül! - hangzott 
rövid úton a válasz. 

Mit tehettem mást, válasz¬ 
tottam. Háztartási szenet. 


H3 

A szóban forgó TÜKER- 
dolgozó ezek után tünemé¬ 
nyes gyorsasággal ütött rá 
egy bélyegzőt az utalvány 
mindhárom szelvényére; eny- 
nyi meg ennyi szén, fa és egy 
doboz alágyújtós, mázsán¬ 
ként, illetve dobozonként 
ennyi, azaz összesen ennyi 
forint, Eszébe se jutott, hogy 
megkérdezze, szüksé¬ 
gem van-e fára - nekem 
spéciéi nem volt vagy 
kcll-c alágyújtós? 


K. J. 

Hegedűs István rajza 



- Milyen ügyben? 

- Csak a panorámát jöttem megtekinteni... 

Nem szégyenlős, non. mozog. c* jó totomodcll Facipő miniszoknyával. 



DEMOKRATA KIRÁLY 


- Lehet, hogy ez a király kerék¬ 
párja? 




AZ AURORÁNÁL AZ ERMITÁZSBAN 

NAGY ORSZÁG - 

Nagy idők és kis kalandok tanúja. NAGY FAGYLALT Minden nyelven beszeld tolmács 


Pusztai Pál rajzai 

. . . esőzések idején. 




MM JEKTZ: 

ÉN VAQYOK TARZAN! 

Vannak ideges emberek, és 
az idegesség palántáinak van¬ 
nak kertészei. Hamm-Nolte 
professzor ilyen kertész volt. 
A gátlásokkal, szorongások¬ 
kal küszködök csak úgy se¬ 
reglettek hozzá. Eljött May 
úr is. 

— Mi a panasza? — kérdez¬ 
te doktor Hamm-Nolte. 

May úr keserveset sóhaj¬ 



valamit. Akarom, de képte¬ 
len vagyok végrehajtani. Egy¬ 
szerűen képtelen vagyok rá. 
Gondolom, nem jelentene 
valami nagy veszélyt, ha 
megtenném. De képtelen va¬ 
gyok rá. 

— Értem — bólintott dr. 
Hamm-Nolte. - Tehát ön 
akar valamit; akarja, de nem 
jut el a cselekvésig. 

- így van. 

- A komplexusa tartja 
vissza attól, hogy végrehajtsa. 

- Ügy van. 

- Nem könnyű eset — 
mondta dr. Hamm-Nolte. - 
Talán a legjobb lenne, ha 
egy kis történetet mondanék 
el, okulásul. Nézze csak, be¬ 
vallom, nekem is vannak 
komplexusaim, vagy legalább¬ 
is voltak. Csodálatos, de így 
van. Szenvedélyes hegedű já¬ 


tékos vagyok, de ugyanakkor 
antimuzikális. Mindig restell¬ 
tem hegedülni, mert féltem, 
hogy zavarom a szomszédai¬ 
mat. Tudja, milyen vékonyak 
a falak ezekben az új épü¬ 
letekben. Nemigen láttam 
még a szomszéd lakókat, de 
föltételeztem, hogy terhűkre 
van a cincogásom, s ez mér¬ 
hetetlenül zavart. Valósággal 
megbénított maga a tudat. 
Mit tehettem hát, hogy ezt 
a gátlást leküzdjem? 

— Mit? — kérdezte May úr 
lélegzet-vissza főj tva. 

— Haha! Fogom a hegedű¬ 
met, teljes intenzitással kon¬ 
centrálok, aztán háromszor 
elismétlem magamnak: én 
vagyok Paganini, én vagyok 
Paganini, én vagyok Paganini. 
A gátlás megszűnt. Hegedü¬ 
lök órák hosszat, órák hosz- 
szat! Ilyesmit ajánlok önnek 
is, uram. 

May úr fölugrott, és meg¬ 
ragadta dr. Hamm-Nolte ke¬ 
zét: 

— Köszönöm önnek, pro¬ 
fesszor úr, nagyon köszönöm! 
El sem tudja képzelni, mi¬ 
csoda segítséget nyújtott! 
Végre megkönnyebbülök! - 
Aztán háromszor elkiáltotta 
magát: - Én vagyok Tarzan! 
Én vagyok Tarzan! Én vagyok 
Tarzan! 

Majd egy hatalmas pofon 
csattant a professzor arcán. 
S miközben az félájultan ha¬ 
nyatlott egy fotelbe, May úr 
fölsóhajtott: 

- Látja, ez az, amit egyre 
akartam, de nem tudtam 
megtenni. Én vagyok ugyanis 
az ön szomszédja! 

(Németből fordította: 

Kardoss Tilda) 



Egy Oro dél Reno nevű 
apamén nagyon büszke volt 
a Fodrossal való házasságából 
született Nadir nevű gyerme¬ 
kére, egészen ez év augusztus 
3 -ig. Akkor ugyanis kezébe 
került a Pesti Turf aznapi 
száma, amelyből megtudta, 
hogy ellentétben az ó emlé¬ 
keivel, a méneskönyv és a 
Pesti Tuif eddigi adataival , 
mégsem 6 a Nadir apja, ha¬ 
nem Üli, a gaz fekete csődör, 
aki észrevehetően már régóta 
szemezett Fodrossal. 

— Hát ezt kellett megér¬ 
nem! — nyihogott fel fájdal¬ 
masan Oro dél Reno, és szőre 
egy pillanat alatt hófehér lett 
a nagy bánattól. Ezután az 
ősz lószülő kést ragadott, és 
elügetett... 

Kérem az illetékeseket, fog¬ 
ják le annak a kezét, aki hoz¬ 
zá nem értő cikkeivel felesle¬ 
ges vérontást okozhat té¬ 
ny észméneink között! 

Csillag Miklós 

Budapest 


Hallottam egy viccet, meg¬ 
írom, hátha van, aki nem is¬ 
meri. 

Egy skót három ízben adott 
vért egy angol betegnek. A 
hálás beteg az első véradás 
után ioo fontot adott a skót¬ 



nak, a második véradás után 
már csak ötvenet, a harma¬ 
dik után pedig már semmit. 

Addigra ugyanis túlságosan 
sok skót vér folydogált már 
az ereiben. 

H. J. 

Baja 


A hatos villamoson voltam 
szem- és fültanúja a minap 
az alábbi kis jelenetnek: 

A kalauz többször, jó han¬ 
gosan felszólította az utaso¬ 
kat, hogy mutassák fel, vagy 
váltsák meg a jegyüket. Min¬ 
denki eleget tett a felszólí¬ 
tásnak, csak egy ifjú hölgy 
nem, aki annyira beletemet¬ 
kezett olvasmányába, hogy se 
látott, se hallott. A kalauz, 
miután előző kísérletei hiába¬ 
valónak bizonyultak, még 
egyszer a hölgy elé lépett, le¬ 
vette a sapkáját, összecsapta 
a bokáját, és nagyon nyájasan 
megszólalt: 

- Kezitcsókolom! Hát nem 
tetszik megismerni? 

A hölgy riadtan nézett föl, 
s elpirult egy kicsit. 

- Nem... azt hiszem, nem 
— rebegte. 

— Kár! Ugyanis én vagyok 
a kalauz ... Kérem a jegyét! 

Dvorák Ede 
Budapest 


LE A BÜROKRÁCIÁVAL! 


MINŐSÉGI BIZONYÍTVÁNY 


Négy kárpitozott széket vásá¬ 
roltunk (darabonként 169 forin¬ 
tért) ez év április j-én a Fővá¬ 
rosi Bútor, Hangszer, Sportszer 
Kiskereskedelmi Vállalat Lenin 
körúti boltjában. Alig egy hónap 
elteltével az egyik szék - min¬ 
den előzetes bejelentés nélkül - 
szétment alattam. A többi szék 
is csakhamar romlásnak indult. 

Sebaj, gondoltam, akadnak 
még ilyen hibák, de az illetéke¬ 
sek korrigálni fogják. Utasítot¬ 
tam másodszülött fiamat: ugor¬ 
jon be a boltba, ahol vettük a 
széket, s kérdezze meg, mi ilyen¬ 
kor a teendő? Azzal a válasszal 
jött vissza, hogy be kell vinnünk 
a székeket a Kecskeméti utca n. 
szám alatti szervizbe. 

Előbb azonban odatelefonál- 
tunk, s megnyugtattak bennün¬ 
ket. hogy a székeket nem ma¬ 
gunknak kell odacipelnünk, ők 
kijönnek érte, nekünk csak azért 
kell odamennünk, hogy a panaszt 
személyesen bejelentsük. 

Odamentünk. Qtt derült ki,- 


hogy nem tudnak bajunkon segí¬ 
teni, mert nincs garancialevelünk. 
Addig jártunk utána, telefonon 
és személyesen, míg július végén 
végre megkaptuk pótlólag a bolt¬ 
ban a garancialevelet, természe¬ 
tesen visszamenőleges, április 5-i 
dátummal. Ebben pirossal alá¬ 
húzva a következő szöveg olvas¬ 
ható: ,,A jótállási igény csak a 
jótállási jegy, a vásárlási jegy¬ 
zék, valamint a bútoron levő 
minőségi bizonyítvány (műbi¬ 
zonylat) megléte esetében kerül 
kielégítésre.” Lázas keresgélés 
után megállapítottuk, hogy a 
'„minőségi bizonyítvány” a szé¬ 
kekről - pirinyó cnyvfoltot hagy¬ 
va maga után - eltűnt. Most mit 
tegyünk? Bárhova telefonálunk, 
vagy megyünk, mindenütt sajnál¬ 
koznak rajtunk - de a „műbi¬ 
zonylat” nélkül nem segíthetnek. 

Mintha nem lenne elég „mi¬ 
nőségi bizonyítvány” a székek 
jelenlegi állapota! 

Kozma Jenőné 

Bp., V., Néphadsereg u. 18—20. 










LE A BÜROKRÁCIÁVAL I 


BADACSONY 

Hatalmas táblák reklámoz¬ 
zák Badacsony-szerte az ét¬ 
keiről, borairól és irodalmi 
emlékeiről egyaránt ismert 
Kisfaludy-házat. Hatalmas 
táblák, amelyek gusztust csi¬ 
nálnak a fogékony nyaralók¬ 
nak. Az illetékesek a kevéssé 
turista-hajlamú ínyencekről is 
gondoskodnak — kiszolgált 
dzsipek szállítják fel a je¬ 
lentkezőket a magaslati fek¬ 
vésű étterembe. 

Kis társaságunk egy szép 
napon elhatározta, hogy est¬ 
ebédjét a Kisfaludy-házban 
fogja elkölteni. Estebéd ideje 
közeledvén, fél hétkor felül¬ 
tünk a dzsipre, s az ügyes 
gépkocsivezető keze nyomán, 
húsz forint ellenében, csakha- 
% mar fel is értünk a hegyre. 
Micsoda panoráma! 

Alighogy helyet foglalunk 
az asztalnál, máris közeleg a 
pincér. Bizalommal nézem 
ősz fejét: régi szakember, az 
ilyenek udvariasak, és tudják, 
mit szeret a vendég. Annál 



fájóbb a csalódás. Az ősz pin¬ 
cér ugyanis ránk csördít: 

— Gyorsan rendeljenek, tíz 
perc múlva zárunk. 

— Mikor? — kérdezzük döb¬ 
benten. 

- Hétkor. Itt hét órakor 
van záróra. 

Erre aztán nem számítot¬ 
tunk. 

— A szép, nagy táblákon 
nyoma sincs a korai zárórá¬ 
nak — szólok. — De a dzsip¬ 
sofőrnek sem jutott eszébe fi¬ 
gyelmeztetni ... 

— Évtizedek óta így szokás 

— mondja több mint lesújtó 
pillantással a régi szakember. 

— Ezzel mindenki tisztában 
van. Nó de ne töltsük az 
időt, rendeljenek gyorsan, 
még kihozom ... 

Műveletlenségünket röstell- 
ve, étlapot kérünk. 

S ezt már mégsem lett vol¬ 
na szabad. Az étlap szóra az 
idős szakember arca elsötétül, 
s szó nélkül távozik az asz¬ 
taltól. Többé vissza sem jön. 
Vacsora és bor helyett jókora 
hegyi séta. Fölöttébb egészsé¬ 
ges. 

Ha ezt Himfy sejtette 
volna! 




MEGKÉRDEZTÜK MUNKATÁRSAINKAT: 


Vállalnák-e a szövetségi kapitányságot? 


Nem. Enélkül is épp elég ellensé¬ 


gem van! 


D. F. 


Hogyhogy? Nem is tudtam , hogy 
üresedés van. 

F. L. 


Miért ne! Más is akad még nálunk, 
aki nem érti azt, amit csinál. 

F. Gy. 


Igen. A futballhoz ugyan nem ér¬ 
tek, de a kispadon remekül tudok 
ülni. 

G. Sz. 


Természetesen. A női kézilabda¬ 
csapatnál. 

K. A. 


Pszt! Ne mondják el senkinek: már 
régóta az vagyok. Nem vették még 
észre a magyar futballon? 

M. Gy. 


Nem lehetnék inkább szövetségi 
ezredes? 

P. L. 


Igen. Rég áhítozom már valami 
közmegbecsülésnek örvendő posztra. 

i 

R. B. 


Erre a tisztségre minden tekintet¬ 
ben rátermettséget érzek. 1. Az első 
világháború előtt falumban, Közép¬ 
lakon, a háromtagú futballcsapatban 
csatárt játszottam. 2. Az idei világ- 
bajnokság alatt a tévé mellett sok 
hasznos tanácsot adtam válogatot¬ 
tunknak. 3. Szeretek külföldre utazni, 
különösen kiküldetésben. 

S. A. 


Annyira azért nem vagyok elkese¬ 
redve . 

s. P. 


Készséggel vállalom, de tíz év tü¬ 
relmi időt kérek, amíg egy kissé 
belejövök. 

(t.) 





(torda) 

Vizsgáztatják az új vadászokat 




I. 

(Ketten üldögélnek a cukrász¬ 
dái miniatűr teraszon, egy 
idősebb férfiú és egy ifjabb.) 

IDŐSEBB: ...Én nem pa¬ 
naszkodom ,.. Engem min¬ 
dig remekül kiszolgálnak az 
étteremben, velem jól bán¬ 
nak a közértben, sót még a 
jeges is megtisztel a barátsá¬ 
gával .. . 

IFJABB: Nem értem ... Ve¬ 
lem mindig gorombáskod- 
nak... 

IDŐSEBB: Elárulok neked 
egy titkot. A dolgozók egyé¬ 
ni bánásmódra vágynak. 
Nézd ezt a kiszolgálónőt! Te 
azt mondod neki, kartársnő, 
vagy ha hajlamos vagy a libe¬ 
ralizmusra, akkor kisasszony. 
Én Margitkának Jhívom, ki¬ 
nyomoztam a nevét, mint 
tapasztaltad, egészen más¬ 
képp kezel engem, mint té¬ 
ged. Ezt kell csinálni minden 
vonalon. A közértben, ahova 
járok, van egy undok, fekete, 
nagy darab nő, ő szokott ál¬ 
matagon kiszolgálni. Egyszer 
hallottam, hogy egy kolléga¬ 
nője így szólt hozzá: „Irmus- 
ka, milyen volt a mozi?" Ir- 
muska elmondta a film tar¬ 
talmát, leltározta egyes sze¬ 
replők teljesítményét, közben 
a kiszolgálás szünetelt, de én 
megtudtam, hogy Irmuskának 
hívják, és ezzel visszaéltem. 
Legközelebb már így szóltam 
hozzá: „Irmuska, kérek tíz 
deka sonkát, de soványát, 
aranyos Irmuska. „Rám nézett 



bágyatagon, jól esett neki a 
megkülönböztetés, gyorsan és 
megelégedésemre szolgált ki. 

IFJABB: Ismét tanultain va¬ 
lamit. Szóval egyéni bánás¬ 
mód, egyéni viszonzásra talál. 
Holnap kinyomozom, hogy 
mi a neve a postásunknak, 
hátha hoz egy kis pénzt. 

IDŐSEBB: Holnap látlak? 

IFJABB: Csak egy hét múl¬ 
va találkozunk. Holnap Prá¬ 
gába utazom egy hétre, re¬ 
mélem, kapok helyet a vona¬ 
ton. (Nevetve.) Igyekszem 
megtudni, mi a neve a ka¬ 
lauznak. 

II. 


(Történik egy bét múlva.) 

IDŐSEBB: Na, hogy utaz¬ 
tál? 

IFJABB: Alaposan megjár¬ 
tam a te módszereddel. (Le¬ 
gyint.) 

IDŐSEBB: Mi baj? 

IFJABB: Nagy utánjárással 
sikerült megtudnom hazafelé 
jövet a vámtiszt nevét. Ami¬ 
kor belépett a kupénkba, szé¬ 
les mosollyal üdvözöltem: 
„Jó reggelt, Kovács úr, hogy 
van, hogy van?" Udvariasan 
szalutált, aztán megkezdte a 
vizsgálatot, öt útitársam cso¬ 
magjára úgyszólván rá se né¬ 
zett, de nekem minden hol¬ 
mimat felforgatta. 

IDŐSEBB: És mért pont a 
tiédet? 

IFJABB: Mert Kovács úrnak 
szólítottam, holott Szabónak 
hívják. 

Stella Adorján 

- Mit tegyünk? 


Kevés a segédmunkásunk! 



Országos probléma 

Barát József rajza 



Van egy szép nagy új eszpresszó a Csendes utcában, / 

örültem, hogy ráakadtam istenigazában; 
gondoltam, hogy odajárok, ma este elmentem , 
de kicsidég gyönyörködtem dalfogantó csendben: 
rázendített a zenekar, csörgődob, cintányér, 
mikrofon előtt bömbölt egy búsfekete gácsér, 
vadgúnár vagy tán dobosgém egy sanzont a csendről 
síri csendben s titkon űzött tiltott szerelemről; 
bolondok háza hát este az a jó csendes hely, 
orvos a kar minden tagja, orvos a karmester, 
elmegyógyász vagy varázsló s beteg a közönség, 
elmebeteg, hagyja, hogy az ördögöt kiűzzék 
sippal-dobbal a leikéből, bikabömböléssel, 
csörgőkígyócsörgéssel és cintányér veréssel; 
őrültek háza hát éjjel az a szép csendes hely, 
a zenekar minden tagja — őrült a karmester: 
őrül meg a fizetésért, mit nem élvez másért ... 
mint a legfelháborítóbb csendháborításért ... 



Erdélyi József 



A bűnüldözés nyelvezete terén 
túlhaladtuk a világszínvonalat. Nem 
egy napilapunkban olvastam a kö¬ 
vetkező címet: „ Elfogták a londoni 
rendőr §yilkost”. 

Szegény Scotland Yard örül, ha 
őrizetbe vehet egy-egy személyt, aki 
azzal gyanúsítható , hogy valami 
köze van a bűncselekményhez. 



A relativitás elméletének figye¬ 
lemre méltó megnyilvánulását ta¬ 
pasztaltam a pesti utcán. Egy fiatal¬ 
ember izgatottan ragadta meg a ba¬ 
rátja karját: 

— Nézd, micsoda merész mini¬ 
szoknya! 

Majd egy másodperc múlva így 
legyintett: 

— Csak egy hosszú short! 

a ■ 

A kábítószerek elleni öldöklő 
harc során Libanonban erélyes lé¬ 
pésre készülnek. Elhatározták, hogy 
hasis helyett ezentúl napraforgó- 
magot termesztenek. 

Ez a helyes út! £s ha a morfinis¬ 
tákat sikerül rávenni arra, hogy 
morfium helyett tejbegrízt fogyas¬ 
szanak, akkor újabb csapást mér¬ 
tünk a kábítószer-őrületre. 



Japán tudósok megállapították, 
hogy a zajártalom B-vitamin-hiányt 
idéz elő a szervezetben, tehát he¬ 
lyes, ha a túlságosan nagy lármának 
kitett emberek sok sárgarépát fo¬ 
gyasztanak. De, könyörgök, hát le¬ 
het sárgarépával bírni ezt a kipufo- 
gós, aszfaltszaggató, tranzisztoros, 
bulldózeres világotW 

<f. L) 

MINDENT / 

MUNKA' 

IRT! 



Megint látom, hogy milyen nagy¬ 
szerűen tudunk mi dolgozni, ha rend¬ 
kívüli eset adódik valahol. Mostan is 
például legutóbb: éjszaka nagy robba¬ 
nással eltörik a főcső a Baross utca 
alatt, felrepül az úttest, víz árasztja el 
a környéket, és tessék: percek múlva 
mindenki a gáton, szakemberek, tűz¬ 
oltók, útmunkások, szerelők, kábel- 
építők, csatornázok, és mindenki tudja 
a feladatát. Pár órás roppant erőfeszí¬ 
téssel helyreáll a rend, a délutáni új¬ 
ságban már fényképfelvételről is meg¬ 
győződhet az olvasó arról, hogy milyen 
pazarul ment a munka itten. 

Ugyanakkor a csőtöréstől nem mesz- 
szire — az újságban megjelent képen 
már nem látható — van egy bolthelyi¬ 
ség, melyet másfél éve építenek át, és 
még mindig nem jutottak a végire. A 
csőtöréstől jobb kéz felé, délnyugati 
irányban éppen két éve lógnak ki az 
elektromos kábelek az egyik lakóház 
falából, melyet elkezdtek volt felújíta¬ 
ni, de csak éppen hogy megyeget az a 
felújítás. Északkeleti irányban pedig¬ 
len, kissé rézsút a csőtöréstől, áll egy 
kapualja, melyet hónapok óta igyekez¬ 
nek zöld festékkel kimeszelni, de vala¬ 
milyen okból pang a festés. 

Gondolkoztam azon, hogy mi hiány¬ 
zik ezekből a munkálatokból, ellentét¬ 
ben a csőtöréssel, hogy ottan olyan 
elsőrangúan ment a munka, ezeknél 
pedig olyan lélektelenül, s kitaláltam, 
hogy a látványosság, valamint a várat¬ 
lanság lehetnek azok a tényezők mi- 
nálunk, amelyek szárnyakat adnak a 
jó munkához. 

Ez a megfigyelés adta az ötletet ah¬ 
hoz, hogy a következő javaslattal álljak 
elő: csináljunk egy bizottságot, mely 
az elhúzódó munkálatokat izgalmassá 
teszi, s a munka intenzitását növeli. A 
bizottságnak joga legyen kis bombákat 
elhelyezni az erre alkalmasnak talált 
helyeken. Például a fent említett át¬ 
épülő bolthelyiségben. Mert mi tör¬ 
ténne ez esetben: az időzített bomba 
éjszaka fél három után tíz perccel rob¬ 
banna a boltban. Alig néhány percre rá 
már a helyszínre érkeznének a min¬ 
denféle szakemberek: kőművesek, vil¬ 
lany szei élők, asztalosok, és lázasan 
munkához látnának. Alig telne bele 
egy-két nap, és a délutáni lip fényké 
pes hírben adná tudtul: 

„A felrobbant üzlethelyiségben meg¬ 
kezdték az árusítást.” 

Johnson: Ezzel az iránytűvel csak egyre beljebb kerülök. . . 



Nyakig a dzsungelban 


Toncz Tibor rajza 

HOGYAN EDZŐDTEM 1MEG-? 


I3evallom őszintén, 
eddig mindig meglepőd¬ 
tem, ha azt olvastam az 
újságban, hogy: 

„X. Y. segédkönyvelő 
szabálytalanul előzött 
Mercedes gépkocsijával, 
és nekirohant F. Z. csa¬ 
pos Opel-Rekordjának.” 

Vagy: 

„H. H. tisztviselő Ja¬ 
guár gépkocsija megcsú¬ 
szott a síkos úttesten, és 
beleszaladt T. E. jegy¬ 
szedő szabályosan vesz¬ 
teglő FIAT 1500-asába.” 

Nem a baleseten le¬ 
pődtem meg, mert ilyen 
— sajnos — gyakran elő¬ 
fordul, hanem azon, hogy 
honnan a csudából van 
egy segédkönyvelőnek 
Mercedese és egy tisztvi¬ 
selőnek Jaguár gépkocsi¬ 
ja... Bizonyisten nem 
vagyok irigy természetű, 
de azért... Ugye, megér¬ 
tenek? 

A cikicemet úgy kezd¬ 
tem, hogy eddig mindig 


meglepődtem ... Igen, 
eddig... Most már nem 
lepődöm meg ... Tudni¬ 
illik megedződtem. Ho¬ 
gyan? A következő mód¬ 
szerrel. Elmondtam ma¬ 
gamnak néhány hírecs- 
két. Például: 

„F. T. villanyszerelő 
helikoptere túlságosan 
alacsonyan szállt, és meg¬ 
vadította Z. V. főpincér 
lipicai hatos fogatát/’ 

Ennél a hírnél egy ki¬ 
csit ingerült voltam, és 
elsápadtam, és erősen 
csóváltam a fejem. 

Más: 

„H. I. boltvezető jacht¬ 
ja összeütközött Z. B. 
lottóárus jachtjával a 
Balatonon .. 

Hatás: már nem sá¬ 
padtam el, nem voltam 
ingerült, csak a fejemet 
csóváltam. 

Űjabb hír: 

„Betörtek C$. E. anyag- 
mozgató kastélyába. 
Amíg a háziak a park¬ 


ban levő úszómedencé¬ 
ben lubickoltak, a tolva¬ 
jok behatoltak a házba, 
és összecsomagoltak min¬ 
den elemelhetőt. A rab¬ 
lást a komornyik vette 
észre, aki azonnal jelen¬ 
tette az esetet a főkomor¬ 
nyiknak .. 

Figyeltem magam: már 
csak a szemem rebbent 
meg. 

Fog ez menni! 

„T. B. pereces mátrai 
fellegvárából elloptak 
másfél kiló igazgyön¬ 
gyöt, amely őrizetlenül 
hevert az udvarra kitett 
asztalon .. 

Hurrá! A szemem se 
rebbent. Megedződtem. 
Most már csak akkor 
ájulnék el, ha azt olvas¬ 
nám: 

„M. Gy. humorista 
mellényzsebéből ismeret¬ 
len tettes kihúzott száz- 
ötvenezer forintot.” 

Istenkém, de szép 
lenne! 

(mikes) 



S. P. 

Lop-art 



Egyenjogúság 



- Úgy látom, anyátok már fizet, és jön . . . 



jAlz asszony panaszos¬ 
ként áll a bíró előtt. Még 
testvérek között sincs 
több negyvennél, és lát¬ 
szik rajta, hogy gondo¬ 
san dauerolt szőke hajá¬ 
val és tudatosan szolid 
tekintetével igyekszik 
megnyerni a bíró és a 
hallgatóság rokonszen- 
vét. Rövid ujjú, virágos 
dirndli ruhájából ki¬ 
buggyannak teltnek 
mondható karjai és térd¬ 
kalácsig sem érő szok¬ 
nyája kétségtelenné te¬ 
szi, hogy a vaskos, de ko¬ 
rántsem formátlan lábak 
még vaskosabban és for- 
másabban folytatódnak 
fölfelé. 

— Követelem, hogy 
kérjen bocsánatot! — 
harsogja az asszony a 
megegyezést ajánló bírói 
szóra. — Ez az úr a be¬ 
csületembe gázolt! 

— Talán inkább őnagy- 
sága kérjen bocsánatot 
tőlem! — replikázik a vé¬ 
konyka, középkorú alpe¬ 
res. — Majdnem az éle¬ 
tembe került a dolog! 

— Tessék előadni, asz- 
szonyom, hogy hol és mi¬ 
lyen körülmények között 
követte el az alperes a 
sértést — vágja el a vi¬ 
tát a bíró. ( 

— A strandon, bent a 
vízben, legalább ötven 
fürdőző előtt. Az egész 
város rajtam röhög. Ta¬ 
núim vannak. 

— Az alperes azt 
mondta, hogy ön egy kö¬ 
zönséges ... X 

— Azt! De ne tessék 


ismételni, bíró úr kérem. 
Még sok mindent mon¬ 
dott ilyesmit... 

— És miért mondta? 

— Nagy volt a forró¬ 
ság, kérem szépen és ki¬ 
mentem a strandra. 

— Ezért mondta? 

— Dehogy! Nem tudok 
úszni és a bádog csúsz¬ 
dáról lefelé csúszkáltam 
a sekély vízbe... 

— Mint a gyerekek? 

— Mondom, bíró úr, 
hogy nem tudok úszni. 



Felmentem a lépcsőn, és 
csúszkáltam lefelé. 

— Többször is? 

— Legalább hússzor. 
Tetszik tudni, fogyókú¬ 
rának is jó. 

— Értem. Tehát ön 
nagy svunggal csúszkált 
lefelé. 

— Igen, és az utolsó 
csúszásnál rácsúsztam az 
alperes nyakára. 

— Az alperes akkor 
mondta, hogy ön egy... 

— Akkor még nem 
mondhatta, akkor még 
víz alatt volt a feje. De 
már akkor elkezdte: rú¬ 


gott, csípett, belém mart. 
Aztán felbukkant a víz¬ 
ből, prüszkölt, káromko¬ 
dott, szidott, és akkor 
mondta... 

— Köszönöm. Tessék 
leülni. Alperes, lépjen 
elő! Így történt? 

— Pontosan így, bíró 
úr kérem. Teljes terje¬ 
delmével a nyakamon 
ült. A vízben, ötvenhá¬ 
rom kiló vagyok, bíró úr 
kérem, a felperes pedig 
legalább kilencven ... 

— Csak nyolcvanhét 

— pattan fel az asszony 
—, kérjen bocsánatot, 
kövessen meg, vérig sér¬ 
tett. 

— Még mit nem! Én 
vagyok a sértett fél, 
majdnem megfulladtam 

— horkan fel az alperes. 

A bíró ismét rendre 

inti a vitázó feleket. Az 
asszony elpityeredik, és a 
könnyei közt mormolja: 

— Én nem akartam a 
nyakába ugrani, csak 
mellé, hogy a közelébe 
kerüljek. Nagyon meg¬ 
tetszett, meg akartam is¬ 
merkedni vele... Olyan 
kis helyes .... 

— Az egészen más! 
Akkor töredelmesen bo¬ 
csánatot kérek — mond¬ 
ja vidáman az alperes —, 
de máskor inkább ka¬ 
csintani tessék, nem pe¬ 
dig ugorni! — és a kac- 
kiás menyecskét karon 
fogva, együtt vonulnak 
ki a tárgyalóteremből. 

Földes György 


Pusztai Pál rajza 

LE A BÜROKRÁCIÁVAL! 


Ritkaságok a XX. századból 


Takács Imre rajza 


* 


TANULSÁGOS történet 
EGY FOLTRÓL 

Egy kerékpártömlőt kellett megjavít¬ 
tatnom Siófokon. Felkerestem ez ügy¬ 
ben a Siófoki Szolgáltató Ktsz műszaki 
részlegét, a Fő utca 222. szám alatt. 
Reggel adtam be a tömlőt, délutánra 
ígérték a megjavítását. Még elismer¬ 
vényt sem adtak. Nem is kértem, örül¬ 
tem a bürokráciamentes ügyintézésnek. 
Amikor elmentem a tömlőért, még 
nem volt kész, de amint a rokonszen¬ 
ves fiatalember, aki egymaga dolgozott 
a részlegben, meglátott engem, tüstént 
hozzákezdett a munkához, és két perc 
alatt el is készült vele. Kitűnően meg¬ 
csinálta a tömlőt, s közölte, hogy 10 fo¬ 
rint lesz a munka díja. Tökéletesen elé¬ 
gedett voltam, de ... 

A fiatalember most hozzálátott egy 
újabb, az előbbinél körülményesebb és 
hosszadalmasabb művelethez: a 20X13 
cm nagyságú, finom papírra nyomott, 
ötpéldányos számla kiállításához. Meg¬ 
kérdezte a nevemet, lakóhelyemet 
(anyám nevét már magamtól mond¬ 
tam, de nem volt rá szükség), és ezt 
mind ráírta a számlára. Ezután átkül¬ 
dött az udvar másik részében álló köz¬ 
ponti bódéba — a pénztárba. Itt gyor¬ 
san intézték az ügyemet: láttamozták 
a számláimat, lepecsételték, és fizettem. 
Számláim másolatából néhányat meg¬ 
tartottak, a maradékkal visszaküldték 
a műhelybe, hogy ismét háborgassam 
a magános dolgozót. Testvériesen meg¬ 
osztoztunk: neki is jutott egy számla, 
nekem is. Ezzel minden rendben is 
volt. 

Azaz valami mégsincs rendben: 
miért kell egy munkásnak néha többet 
adminisztrálnia, mint dolgoznia 1 


A. J. f 

Bp., V., Károlyi u.. 



ASZTALTERÍTŐ 


PERC 

tiGvigiAl^ 


M SóSKifuK) 

Örök nyerészkedő \ 



- Na, mennyit kapott? 

- Miért, itt fizetnek is? 

- Szégyellje magát, huligán! 

Kilincsre tett gyermek 



LE A BÜROKRÁCIÁVAL! 


MAS A FALU, MAS A VAROS... 

Nagy együttérzéssel olvastam a Ludasban G. J. pana¬ 
szát, akitől utca és házszám megjelölése nélkül nem fo¬ 
gadta el a posta a Parádi Üveggyárnak címzett levelet. 
Én is hasonló cipőben járok. A Győr megyei Gyógyszer¬ 
tári Központ postázója vagyok, s megkövetelik tőlem, 
hogy a falusi gyógyszertáraknak címzettküldeményekre 
is írjam fel pontosan az utcát és a házszámot. Nem fe¬ 
lesleges kívánság, bürokratikus huzavona ez? Egy falu¬ 
ban legfeljebb csak egy gyógyszertár van. Elképzelhető, 
hogy pontos házszám megjelölése nélkül nem találná 
meg a kézbesítő? 

Strobel Nándonié 

Győr 



Ha valaki Nagyvázsonyban szóiakozást kerget: 
Bérelhet egy hátaslovat s hozzávaló nyerget. 
Míg Tihanyban a külföldi, hogyha éppen ráér, 
Szórakozhat mini-golffal, maxi-devizáé ?. 


Hova menjen nyaralni, hóval 
Balatonlellére ment a költő 
Morgenstern ismert lova. 

S a ló, hogy szokást ne sértsen. 
Mindjárt sétára indult avégből, 

Hogy valamit meg ne értsen. 

Egy tábla előtt megállt a ló. 
Elgondolhatják, így miért tett: 

Máris talált, amit nem értett! 

Azt olvasta a táblán az árva 
Nyaraló ; „A STRAND AUG. rs-TÖL 

Építkezés miatt zárva.” 

Rámás csizmám tükörfényes 
Autóval jön az igényes 
Mindenféle faj: 

Angol, német, lengyel, dán. 
Sej, huj, haj! 

All az autó, megy a tulaj - 
Nincsen szerviz, benzint, olaj, 
Nincsen! Annyi baj! 

Itt a kezed, nem disznóláb, 
Sej, huj, haj! 

Aki autós, a nemjóját! 

Maga mossa az autóját! 
Legyen Opel avagy Buick, 
Alája ő maga bújik! 
Tillaárom heje-huja, 

A kerekít maga fújja! 



Nincs szerviz, mit szívesen megfizet ő — 
Így edződik a satnya úrvezető! 


Somogyi Pál 



Áldozatkész segítség 


Közeledik az ősz 


J& 


TUDOWÁNYECYETE m 

már hullanak a levelek . . . 







































































Puccskormányok 


Szegő Gizi rajza 


* 

Az elmúlt évad Tragédia-előadásának 
egyik főpróbáján történt. Vámos László , a 
darab rendezője, akinek rengeteg baja volt 
az enyhén szólva kétes egzisztenciákból ösz- 
szeverődött statisztériával, felkiált ez egyik 
torony tetejére, ahol pontosan tíz angyalnak 
kellett volna állnia, s ahol, hogy hogy nem, 
csak kilenc égbeli szárnyas állt: 

- Hova lett a tizedik angyal? 

Egy érdes hang vissza: 

- Most vitte el a rendőrségi 



Ez már az idei Tragédia-próbákon tör¬ 
tént. A láthatóan tisztesebb előéletű statisz¬ 
táknak magyarázza az egyik ügyelő, mikor 
és hol kell majd az egyes jelenetekben be¬ 
jönniük. Hogy megbizonyosodjon afelől, a 
néma szereplők mcgértctték-c a rájuk bízott 
feladatot, mindjárt meg is kérdezi az egyik 
idősebb, bajszos-pipás bácsit: 

- Na, bátyám , maga honnan jön be? 

- En, kérem , Tápárul! - hangzott a büsz¬ 
ke válasz. 



És befejezésül egy olyan történet, amely 
mindennél ékesebben mutatja, mi minden¬ 
nel kell törődniük a játékok rendezőinek. 
A legnehezebb a csendet megteremteni! 
Mert a szegedi Dóm tér - bármennyire 
másnak gondolná az ember - nem valami 
csendes hely. A zárt épületnégyszög disz- 
tingvált hangulatát gyakran veri fel - kutya¬ 
ugatás. Pontosabban: kísérleti-kutya ugatás. 
A színpad közvetlen közelében ugyanis a 
Szegedi Orvostudományi Egyetem egyik tu¬ 
dós intézetének tudós kutatói kutyákon kí¬ 
sérleteznek. 

Ezek a kutyák tudományos mivoltuk el¬ 
lenére is csak egyszerű kutyák, s ha meg¬ 
hallják, hogy ,.Helyettem, kis virág . . 
vagy azt, hogy „Nagyabonyban csak két to¬ 
rony látszik ..akkor természetesen ékte¬ 
lenül vonítani kezdenek. 

, Már a felújított szabadtéri játékok első 
évében felmerült a kérdés: mit lehet több 
tucatnyi ugató, ordító, harsogó kutyával 
tenni? 

Bakó József, a szabadtéri játékok ezer¬ 
mester foszcenikusa tudta, mit lehet tenni: 
vásárolt egy csomó altatót, és egyszerűen - 
elaltatta a kutyákat. És így szunnyadták vé¬ 
gig ők a próbákat, és így szunnyadták végig 
valamennyi előadást is. És miként a jó 
gyermekek, úgy alusznak ők azóta is min¬ 
den nyáron, minden este, és fognak még 
aludni az idők, vagyis hogy a szabadtéri já¬ 
tékok végezetéig. Megkapják a vacsorában 
az altatót, aztán tente kuvasz, tente; tente 
puli, tente. Csicsijja kutyája, csicpijja ku¬ 
tyája . . . 




- Gyorsan kapja le őket, amíg kormányon vannak! Utánuk mi következünk! 



Mivel régi ás gyakran hangoztatott 
meggyőződésem, hogy a költészet 
igazi barátja a versben szépséget és 
nem értelmet keres, a Modern Vers¬ 
rajongók Társasága egyhangú lelke¬ 
sedéssel választott meg tiszteletbeli 
tagjává, azzal az indokolással, hogy 
jómagam ugyan nem írok verset, de 
megértéssel közeledem minden rej¬ 
tély felé. A költők felszólítására 
mintegy hatvanszor szoktam elolvas¬ 
ni egy verset, s ha akkor sem értem 
meg, megnyugszom. • 

Ezzel kapcsolatban viszont szeret¬ 
nék eloszlatni egy tévhitet. Ha nem 
is lehet megérteni egy verset, értel¬ 
mezni lehet. És amikor a XXXIII. 
kerületi Versrajongók Társasága fel¬ 
kért arra, hogy értelmezzek egy sa¬ 
ját magam által kiválasztott abszt¬ 
rakt verset, örömmel vállalkoztam az 
előadásra. Egy régi, még gyermek¬ 
koromban megkedvelt költeményt 
választottam, amely tele van nehezen 
érthető jelképekkel és fülledt arisz¬ 
tokratizmussal, amint az alább ta¬ 
pasztalható: 

Egyedem, begyedem, pitypallára, 
Szól a rigó vakoncára, 

Cérnára, csemegére, 

Üsd ki, disznó , a mezőre, 

Üsd ki, akaszd ki, 

Hadd száradjon odakV, 

Széna , kasza, komédia, 

Diria, domb , 

Arany cica, loccs! 

Amikor befejeztem a felolvasást, 
éreztem, hogy a hallgatóság nem érti 
a verset, a merész kapcsolások és a 
totalitásigény elmosottsága sokakat 
zavarba hozott. Ez jó lélektani alap 


volt az értelmezés nehéz munkájá¬ 
hoz. 

Kifejtettem, hogy a költemény a 
tömegektől némileg elszakadva az 
egyedekkel, sőt, bizonyos fokig a be¬ 
gyetekkel foglalkozik, ezt tekinti a 
költészet hajnalának, pitymallatának, 
amelyet a rigó bevonásával is érzé¬ 
kel. A „vakonca” szó tulajdonképpen 
a „rakonca” szó raccsoló, előkelős- 
ködő alakja, ilyen módon ostorozza 
a költő a gőgös sznobokat, s végső 
fokon, noha kontrasztképpen, rakon¬ 
cátlankodással vádolja őket. A cérna 
és a csemege reális közellátási kér¬ 
désekre irányítja a versolvasó figyel¬ 
mét, míg a disznó és a mező morális 
kapcsolata eléggé szembeötlő. Az 
„üsd ki/"-felszólítás az ökölvívó sport 
elemeire támaszkodik, s akit kiütöt¬ 
tek, azt bizony úgy kell felmosni, s 
szinte ki kellene akasztani száradás 
céljából, mint a frissen mosott ruhát. 
A „Széna, kasza, komédia ” kapcsolás 
színpadi irodalmunknak # egy fájó 
hiányosságára tapint rá: kevés nálunk 
a mezőgazdasági tárgyú komédia, s 
ez valamennyi színigazgató (diri, di¬ 
ria) felelőssége. Az utolsó sor pers¬ 
pektivikus mondanivalót fejez ki: ne 
együk meg az aranycicát, amely jö¬ 
vőre aranyegeret fog. A „loccs” pe¬ 
dig a végzet szava. Annak idején 
ugyanis arra használtuk a verset, 
hogy megállapítsuk, ki legyen a fogó. 
Akire a „loccs” jutott, az lett a fogó. 

. Előadásomat megtapsolták, majd 
később tudomásomra jutott, hogy az 
egyik környékbeli vállalatnál már 
fel is használták a költeményt egy 
fontos állás betöltése során. Akire a 
„loccs” jutott, az lett a főkönyvelő. 

íme, az alkalmazott költészet gyö¬ 
nyörű példája! 

Feleki László 


















Párizsi divattervezők 



- Hát ezt a ruhát alaposan elfuseráltuk! 

- Sebaj, divatot csinálunk belőle! 


LE A BÜROKRÁCIÁVAL! 

KUGLI 

Aki ma kuglizni óhajt Budapesten — pedig sokan szeret¬ 
nének. s főleg az idősebbek — az csaknem lehetetlent kíván. 
A kuglit — más néven tekét — ezt a réges-régi, kedélyes 
ügyességi játékot, vendéglátóiparunk teljesen mellőzi: új 
pályákat nem épít, a régieket sorra felszámolta az elmúlt 
évtizedekben. 

Az az érzésem, hogy a két-három asztalnyi helyet, illetve 
annak a forgalmát sajnálja és félti vendéglátóiparunk. Ha 
ez így van, akkor sajnálkoznom lehet a sok ezer kugli¬ 
kedvelő nevében a túl praktikus és rideg gondolod ásón, 
mely kiirtott egy jó szórakozási lehetőséget a zöldvendéglők 
udvaráról. 

D. E. 


OLVASÓINK FIQYELMÉBE! 

Nyomdatechnikai okokból a Ludas.Matyi átme¬ 
netileg egy színnyomással jelenik meg. 


Autós gavalléria 



- Ne izgulj, drágám! Még idejében elviszlek az utolsó villa¬ 
moshoz . . . 


Első út az iskolába 




Várnai György rajza 


Magyar világ 


GAZOLÖ MOTORCSÓNAK 

Történelmet csinált egy isme¬ 
retlen motorcsónakos a Split kö¬ 
zelében levő strandon. Mint a 
„Sloboda Dalmacija ” írja , egy 
Emil Liehen nevű nyugatnémet 
fürdőzö nyugodtan lubickolt a 
part közelében, amikor egy mo¬ 
torcsónak nekiment, és a fején 
megsebesítette. A gondatlan mo¬ 
torcsónak-vezető segítség he¬ 
lyett gázt adott járművének, és el¬ 
menekült. 

Vagyis: gázolt és cserbenhagyta 
áldozatát a motorcsónak. 

Idejében szólunk: ió lesz vi¬ 
gyázni azokkal az űrhajókkal! 



_ - áuiíii _ 


















































































Ádám és Éva 


Várnai György rajza 


- Tűnj el gyorsan, jön a férjem! 


Mézesmadzag 

Mészáros András rajza 



wmmm 


VALLOMÁS 


Jön a tavasz, megy a tél, 
s mikor a nap hosszabb, 
fejem töröm: hogyan él, 
aki nem tesz rosszat; 

| és naponta früstökölök 
kávét meg öt zsemlét, 
majd a megfúrandók fölött 
tartok rövid szemlét, 
mert mint a tésztát gyúrni kell, 
a kollégákat fúrni kell, 
s én — mint rossz lelkiismeret — 
furdalom azt, akit lehet. 

§ Nekem azok a jó napok, * 

| ha valakit megfúrhatok, 

| ide jövet, odamenet 
valakinek odakenek; 
aki csak él, aki mozog, 
mindenkivel hadakozok, 
fúrok, fúrok mindent itt 
és mindenhol, és mindenkit; 
Bennem olyan epe buzog, 
mindenkire haraguszok, 
okom ha nincs, okom ha van, 
s bármily dolgos tenyere van, 
mindenki az utamba van, 
nem bírom, ha kenyere van, 
galagonya túróval, 
itt állok a fúróval; 
általában mindegy nekem 
álattasom, fölöttesem, 
én, ahogyan tettem ma is: 
átfúrok a szomszédba is, 
addig fúrok kéremásson, * 
míg csak nekem lesz állásom 
s maradhatok békében mint 
ablakon a gitt, 
no de addig fúrok, fúrok, 

{ fúrok mindenkit. 

Török Rezső 








- Emlékszel? ... 

LE A BÜROKRÁCIÁVAL! 






Minap az autóbuszmeg¬ 
állónál összetalálkoztam 
régi kedves barátommal, 
Povács Gusztival. Amíg a 
tizenkettesre várt, kutya¬ 
futtában elbeszélgettünk 
közös ismerőseink hogylé- 
téről. Már épp indult a 
busz, midőn Gusztinak a 
lépcsőn lógva még eszébe 
jutott egy érdekes hír: 

— Képzeld, Pemctc bácsi 
elvált a feleségétől! 

- Mi-mi-mi-mi-micso- 
da?? 

— Ez fiksz. Na, szia! 

Egyik ‘ délután valami 
ügyes-bajos dolgom akadt 
a Vörösmarty téren. Hát 
ahogy elmegyek a cuk¬ 
rászda mellett, mit látnak 
szemeim. Pcmctcck a leg¬ 
nagyobb egyetértésben ott 
ülnek a teraszon. Kapuci- 
nert isznak, és mazsolás 
kuglófót esznek hozzá. 
Föídbe gyökerezett lábak¬ 
kal néztem őket. 

Az ördögbe! Guszti be¬ 


csapott volna? Ízetlen tré¬ 
fa, annyi szent! Most már 
végére járok, hogy mi az 
igazság, ha törik, ha sza¬ 
kad: 

— Azt hallottam ... 
izé ... valakitől, hogy el 
tetszettek válni — mond¬ 



tam, amikor leültem mel¬ 
léjük. 

— Hát persze hogy elvál¬ 
tunk — nevetett kedélye¬ 
sen Pemete bácsi. — Majd 
bolondok lettünk volna 
nem elválni! 

— Nem értem ... 


- Pedig pofonegyszerű. 
Egy kétszobás társbérlet¬ 
ben lakunk évek óta. Az 
egyik különbejáratú szoba 
a miénk, a másik a társ¬ 
bérlőé. Nemrég megtud¬ 
tuk, hogy a társbérlőt rö¬ 
videsen vidékre helyezik. 
Erre villámgyorsan elvál¬ 
tunk, nehogy esetleg majd 
másnak utalják ki a meg¬ 
ürült lakrészt. Tudniillik, 
mint házaspár, csupán egy 
szobára vagyunk igényjo¬ 
gosultak, de mint két 
különálló személy kettőre. 
Érted már? Hehehe — s 
Pemete bácsi büszkén a 
homlokára csapott. - Bi¬ 
zony, öcsém, van itt ma¬ 
gyar királyi ész! 

— Pont aznap, amikor 
kimondták a válást — sü¬ 
tötte le tekintetét szemér¬ 
mesen Pemete néni —, 
pont aznap lett volna az 
aranylakodalmunk ... 

D. F. 


TÉLEN IRTSUK A LEGYET? 

Ki a ludas abban, hogy boltjaink¬ 
ból eltűnt a rövid idő alatt köz¬ 
kedveltté vált „Chemotox” nevű 
rovarirtó? Már szinte törvénysze¬ 
rű, hogy mire a fogyasztó megis¬ 
mer és megkedvel egy új gyárt¬ 
mányt, addigra eltűnik az üzletek¬ 
ből, hiánycikké válik. Az is szinte 
hagyományos már, hogy az idény¬ 
cikkeket mindig a? idény után le¬ 
het csak beszerezni. Bizonyosra 
veszem, hogy a téli hónapokban 
ismét lesz majd „Chemotox” is. 
Halasszuk akkorra a légyirtást? 
Félek, hogy a legyek, amilyen tü¬ 
relmetlenek, nem várnak addig, 
közben maguktól kimúlnak. De 
addig jól kitombolják magukat, 
hála vegyiparunknak és belkeres¬ 
kedelmünk frisseségének! 

Meleghegyi Sándor 

a Möv. Otthon igazgatója 
Isaszeg 


MIBŐL TELIK? 


^ALllandóan a szemére ve¬ 
tik Johnson elnöknek, hogy 
a vietnami háború havi ke¬ 
rek egymilliárd dollárjába ke¬ 
rül az Egyesült Államoknak. 
Egymilliárd dollár szép pénz, 
egy lottó-főnyereménynél is 
több. Statisztikusok kiszámí¬ 
tották, hogy ebből az összeg¬ 
ből mennyi kórházat, iskolát, 
bölcsődét és lakóházat lehet¬ 
ne építeni. 

Honnan veszi Johnson a 
rengeteg pénzt, amit egy re¬ 
ménytelen háborúra elherdál? 

Az amerikaiak nem tudják 
pontosan megállapítani. De 
bezzeg a pestiek! 

E sorok írójának sikerült 
kideríteni az amerikai állam - 
pénztár legféltettebb titkát. 
Véletlenül jött rá egy kis 
eszpresszóban, ahol egy há¬ 
romtagú társaság fogyasztotta 
dupláját. 

A társaság tagjai beszélget¬ 
tek, illetve hencegtek. A pesti 
embernek, ha nincs mivel 
dicsekednie, akkor a barátai 
sikerével kérkedik. Vastag 
szemüveges, kopasz férfiú vit¬ 
te a szót: 

— Ismeritek, ugye, Bradics- 
ka Marci barátomat? A régi 
világban fejes volt, tőzsdeüz¬ 
letekkel foglalkozott. Aztán, 
legnagyobb szomorúságára, 
bezárták a tőzsdét, és nem 
tudott elhelyezkedni. Végül 
kitanult egy szakmát: okleve¬ 
les liftkezelő lett. ötvenhat¬ 
ban kiment New Yorkba, ott 
a régi szakmájában helyezke¬ 
dett el. A Wall Strecten. Nem 
tőzsdés lett, hanem liftes. 
Zseniális találmányának kö¬ 
szönheti az érvényesülését. 


Az utasaitól nem fogadott el 
borravalót, hanem cigarettát 
kért. Amerikai cigarettát. 
Amerikában nagyon kedvelik 
az amerikai cigarettát, Mar¬ 
ci könnyen eladhatta a zsák¬ 
mányt. Lassacskán összegyűj¬ 
tött egy kis pénzt. Kibérelt 
egy liftet, aztán még egyet, 
nemsokára tucatszámra szed¬ 
te össze a felvonókat. Ma 
már ő a legnagyobb gebines 


liftes a városban, 4500 felvo¬ 
nója működik, három mű¬ 
szakban több mint tízezer al¬ 
kalmazottal. Mindegyik mil¬ 
liomos lett. ö milliárdos. Ha¬ 
vi kétmillió adót fizet, külön 
az ügyvédeknek havi három¬ 
milliót, ők hamisítják az adó¬ 
bevallást. 

A második tag rövidebbre 
fogta beszámolóját. 

— Az semmi — kezdte kissé 
sematikusan. — Volt Pesten 
egy barátom, Verencseinek 


hívták, mint potyautas lógott 
ki Amerikába. Ott zseniális 
ötlettel tört fel. Talán tud¬ 
játok, hogy Amerikában a 
vendéglátóipar nem olyan ki¬ 
csinyes, mint nálunk. Itt, a 
gyanakodó országban, a kávé 
mellé kiszámítva adják a cuk¬ 
rot, ki-ki legfeljebb két dara¬ 
bot csúsztathat a zsebébe, il¬ 
letve a retikülbe. Ameriká¬ 
ban minden vendéglő, bisztró 


vagy akár olcsó büfé aszta¬ 
lán ott a cukortartó, minden¬ 
ki annyit markol belőle, 
amennyit akar. Verencsei 
reggeltől estig járta ezeket a 
helyiségeket, de nem fogyasz¬ 
tott semmit, csak cukrot. 
Előbb staniclival járta körül 
a várost, később zsákkal. Mé¬ 
hecske módjára gyűjtötte az 
édességet. Nemsokára sok 
száz alkalmazottal dolgozott. 
Pár év alatt nagyobb cukor¬ 
készlettel rendelkezett, mint 



az American Sugár Export 
Ltd. Jutányos áron beszerzett 
cukrával senki sem tudott 
konkurrálni. Sokszoros mil¬ 
liomos lett. Washington nem¬ 
régen kitüntette. Ugyanis a 
hírneves kubai cukorexport¬ 
nak ő lett a legnagyobb kon¬ 
kurense. Képzelheted, mit 
fizet adóba Johnson kasszá¬ 
jába. 

A harmadik mesélő fölé¬ 
nyesen mosolygott. 

- A vörös Mezei karrierje 
mégiscsak egyedülálló. Any- 
nyi pénze sem volt, hogy a 
hajóra ötven centért kísérő- 
jegyet váltson, ezért vízisível 
úszva ment a Queen Mary 
után. Útközben a sirályok 
táplálták. Chicagóban aztán 
állást kapott. Utcaseprő lett. 
Három évig gürcölt, seprege- 
tett. Újabban már csak a sa¬ 
ját háza előtt seper. Illetve 
a saját palotája előtt. 

— Hogyan csinálta? Ez a 
zseniális magyar rájött arra, 
hogy a pénz az utcán hever, 
csak fel kell emelni. Más ut¬ 
caseprő munka közben a nő¬ 
ket nézte vagy a külföldi ko¬ 
csikat. ö az úttestet. Minden 
pénzt felemelt. Ma Chicago 
első virilistája. Annyi adót 
fizet, mint a General Motors. 
Fantasztikusan él, a múlt hé¬ 
ten vett frigidairt, porszívót 
és padlókefélőt. 

Kipattant a titok. Ameri¬ 
kában tehát minden magyar 
milliomos, és ha félmillió 
magyart veszünk alapul, és 
ha mindegyik csak havi két¬ 
millió dollár adót fizet, már 
együtt van a háboriis költség. v 

Stella Adorján 





Protekció 




- Nem tehetek semmit, az összeköttetésemet azóta már levál¬ 
tották . . . 


LE A BÜROKRÁCIÁVAL! 

EZT NEM LEHET KIHAGYNI! 


Érdekfeszítő leírásokat 
olvasni a campingről mint 
szociológiai jelenségről. „A 
camping a modern ember 
elvágyódása a természetbe.” 
„A camping annak a jele, 
hogy a mai ember megcsö- 
mörlött a nagyvárosi élet¬ 
től.” „A campingezők hátat 
fordítanak a luxusszállók¬ 
nak, a hipermodern fürdő¬ 
szobának, a fotocellás lift¬ 
nek, amely felröpíti az el- 
puhult vendéget a tizen¬ 
egyedik emeleti lakosztály¬ 
ba.” „A camping szakítás a 
neonvilágítással, a túlzsú¬ 
folt emberrengeteggel.” A 
camping tehát egy új, a ter¬ 
mészettel azonosuló életmód 
megjelenési formája. 

Így keletkezett a cam¬ 
ping. Az emberek megun¬ 
ták a luxus- meg a nem 
luxusszállókat, a nagyvá¬ 
rost, azt, hogy egymás he- 
gyén-hátán kell élniök, a 
szomszédjuk belelát a ha¬ 
sukba. Kerestek egy csen¬ 
des zugot a természetben, 
ott felverték a sátrukat, 
vagy leállították a lakóko¬ 
csijukat, és kedvük szerint 
éltek. 

Természetesen, mint min¬ 
den a világon, a camping 
sem állhatott meg ezen a 
kezdeti fejlettségi fokon. 
Az élet haladt, a camping 
is haladt. Később már nem 
egy-egy magános turista 
verte fel a sátrát, hanem 
többen is összejöttek, hogy 
ne unatkozzanak. De ha 
már több turista együtt van, 
akkor az már tábor, s ahol 
tábor van, ott röndnek mu¬ 
száj lönni. Milyen röndnek? 



Hát nagy röndnek. Kell oda 
mosdó is, meg zuhanyozó 
is, meg illemhely is. De ha 
már mosdó van meg zuha¬ 
nyozó meg illemhely, ak¬ 
kor miért legyen az szuty- 
kos és roskatag? Akkor az 
a mosdó legyen minél mo¬ 
dernebb, a zuhanyozó hi¬ 
deg-melegvize^, az illem¬ 
hely se olyan akármilyen, 
hanem angol és csempés. 
No már most, ha egy ilyen 
modern tábor kiépül, akkor 
az persze valósággal vonzza 
a vendégeket. Ez nagyon is 
érthető. Egy-egy ilyen mo¬ 
dern campingben — mint 


olvasom — 1000—2000, sőt 
3000 táborozó is letanyázik. 
Jószerint azért, hogy élvez¬ 
hesse a magányt, kiszaba¬ 
duljon a városi zsúfoltság¬ 
ból satöbbi. No de ahol eny- 
nyi ember együtt van, oda 
mégiscsak kell valamilyen 
világítás, különben hasra 
esnek a sötétben. S ha már 
kitalálták a neont, illetve az 
ostornyeles ívlámpákat, 
mégsem állíthatnak fel 
olaj mécseseket. Meg a sát¬ 
rak sem maradhatnak fény 
nélkül. Olvasom, hogy van 
is mindegyikben konnektor, 
és olyan pazar a világítás 
a campingben, hogy a 
Champs Elysées-en sem kü¬ 
lönb. De miért beszélek sát¬ 
rakról? Nézzék csak meg a 
lakókocsis campingeket. 
Ezekben a lakókocsikban 
van hálószoba, étkező, fri¬ 



zsider, légkondicionáló be- I 
rendezés. És miért ne le¬ 
gyen? Utóvégre az emberi¬ 
ség már torkig van a civili¬ 
záció átkozott vívmányai¬ 
val, kell egy kis igazi, ha- . 
rnisítatlan természet! 

A városban közben har¬ 
sog a rádió, bömböl a tele¬ 
vízió, a szállodák bárjában, 
éttermeiben szól a zene. Ez 
tényleg utálatos dolog. Tér- j 
mészetesen egész más, hogy \ 
minden campingezőnél í 
akad táskarádió, a gazda- jj 
gabbaknál hordozható tele¬ 
vízió is, étterem nélkül már 
nincs valamirevaló cam- jj 
ping, sőt komolyabb tábo- ; 
rokban megjelent a bár, a 
szabadtéri mozi, és színházi j 
előadásokat is tartanak. 

így hát szépen végre min- \ 
den együtt van, amitől el¬ 
menekültünk. Van civilizá¬ 
ció, van zsúfoltság, van 
neonvilágítás, van mozi, 
van zene. De valami még 
hiányzik. A camping abban 
különbözik a mammutszál- 
lodától, hogy kiterjedése 
vízszintes és nem függőle¬ 
ges irányú. De csak addig, 
amíg rá nem jönnek, hogy 
a sátrakat és a lakókocsikat 
egymás tetején is el lehet 
helyezni. Mert eljön az idő, 
amikor fotocellás lift röpíti 
a kedves elvágyódót a ti¬ 
zenegyedik emeleti termé¬ 
szetbe! 

Novobáczky Sándor 


Micsoda pótolhatatlan 
veszteség ért volna, ha a 
vásár utolsó napján nem 
hagyok ott csapot-papot, 
és kihagyom. Rosm. rágon¬ 
dolni ... Elrohantam hát 
hús szobámból a högutás 
augusztusi délutánba. Az 
üzletekben a hozzám ha¬ 
sonló, majdnem kihagyok 
tolongtak. A Rákóci úti 
Keravill-ban azonban én 
voltam az egyetlen vevő. 
Mindjárt kiderül, miért. 

- Kérek egy hőkandal¬ 
lót - lihegtem. 

— Nincs .. . 

- Nincs 1 

— Nincs, csak szépség¬ 
hibás — válaszolt félvállról 
az elánisítónő, és ülve ma¬ 
radt. 

- Megnézhetném1 - 

kérdem szerényen, ahogy 
egy alkalmatlanko dóhoz 
illik. 

Méla undorral állt fel 
a szép termetű fiatal asz- 
szony, majd kirakott a 
pultra egy csinos fehér 
zománcos kandallócskát. 

— Hol a szépséghiba, 
kartársnői 


Forgatta jobbra, forgatta 
balra, de se szemölcs, se 
púp, se karikaláb ... 

- Na, ha működik, meg¬ 
veszem - jelentettem ki 
határozottan. 

A kar társnő kipróbálta 
- működött. 

— Köszönöm, tessék be¬ 
csomagolni. A hibátlan, 
úgy tudom, 224 forint. £s 
ez mibe kerüli - vettem 
elő a pénzemet. 

- 225. 

- 225 1 Miért, kéreml 

- Mert szépséghibás. 

- Nem találtunk hibát, 
mégis fizetnem kell értei 

- Borzasztó — méltat¬ 
lankodott a kartársnő, az 
átlag udvariatlanságnál 
alig nyersebben. - Egész 
nap mindenkinek el kell 
magyaráznom. A hibátlan 
kandalló árát 40%-kal 
szállították le, a szépség - 
hibásat csak 3 0%-kal, 
ezért jön ki egy forinttal 
több. Érti márl 

Hát nfm óriási 1! Hát 
nem letHvolna kár ezt ki¬ 
hagyni 1! 

L. V. 


Defekt 



















Idáig már eljutottunk! 


Várnai György rajza 




A Magyar Építőművészek Szövetségének állásfoglalása 
a Duna-parti szállodasor 

Csúcsforgalom a medencében 



hálha valaki 


nem 


ismeri... 

Mottó: Nincsenek régi 
viccek, csak öreg em¬ 
berek vannak. Egy új¬ 
szülöttnek minden vicc 
új. 

N : Feketéné, aki a Balaton 

i mellett nyaral, ír Pestre a 
, férjének, hogy mire vissza- 
; jön, okvetlenül kerítsen 
takarítónőt. 

f Fekete nagy nehezen ke¬ 
rít is egyet, és megkérdi 
f tőle: 

- Hol takarított eddig? 

- Egy oroszlánszelídítő- 
nél, de otthagytam azt a 
helyet. 

- Miért? 

— Mert már félelmem¬ 
ben nem bírtam. Tessék 
csak elképzelni, hogy egy 
reggel bemegyek a szobá¬ 
ba, hát egy hatalmas orosz¬ 
lán vicsorítja rám a fogát. 
Ijedtemben berohanok a 
fürdőszobába, ott is egy 
hatalmas oroszlán. Majd¬ 
nem belebetegedtem ezek¬ 
be a szörnyű élményekbe. 

Fekete a fejét rázza: 

— Attól félek, lelkem, 
hogy magának mi nem 
fogunk megfelelni. Ha 
már két nyavalyás orosz- 
' lántól így oda lett, mit fog 
szólni majd a feleségem¬ 
hez ... 



Kiss és Nagy összetalál¬ 
koznak Hévízen. 

- Neked mi bajod van! 
- kérdi Kiss. 

— Köszvényem van - 
mondja Nagy. 

— Köszvény, az is vala¬ 
mit A csúz, barátom, a 
csúz, az csak egy rettene¬ 
tes betegség. 

— Ugyan, csúz! Tudod 
te, mi az a köszvény! Ha 
az embernek a térdét két 
vaslemez közé szorítják, s 
csavarnak egyet rajta, úgy, 
hogy a csontod is ropog, 
aztán még egyet csavar¬ 
nak rajta, hogy azt hiszed, 
szétszakad az egész lábad, 
aztán még egyet csavarnak 
rajta , hogy a nyakad is 
belefájdul, aztán még egyet 
csavarnak rajta, és azt hi¬ 
szed, hogy szétreped a fe¬ 
jed. Hát ez a köszvény. 

— Látod — feleli rá Kiss 
ha még egyet csavarnak 
rajta, ez a csúz! 



E heti hirdetéseink 



Ruhája ragyogó tiszta 
lesz, ha nagymosáshoz 

ALBÁT mi! 



ajándékozzpn 

csokoládét 













































































- Érdekes! Maga azzal a pici fúróval tud érdemeket szerezni? 


- És mondd, biztos, hogy ő a bolíviai elnök? . . . 

LE A BÜROKRÁCIÁVAL! 

ÓDA EGY GÖRÖG KANCSÓHOZ 


John Keats kolléga egy¬ 
koron még görög vázához 
írt ódát, nekem, korcs mai 
utódjának, már csak Görög 
Kancsó jutott. Az sem Hel¬ 
lász földjén termett, hanem 
a Duna mentén terül el, 
Szentendrén, és máskülön¬ 
ben kisvendéglőnek becézik. 
. Oda tértem be ebédelni 
kicsiny, de lelkes és éhes 
csapataim élén (nejemmel és 
külföldi nagynénimmel) egy 
rekkenően meleg augusztusi 
vasárnap. Hárman három¬ 
félét rendeltünk, az egyik 
étel rántott ponty volt. S 
nem is akármilyen. Romlott 
volt. Hát istenem, ilyesmi a 
legjobb helyeken is meg¬ 
esik, kivált negyven fokos 
hőségben, halak vagyunk, 
illetve emberek vagyunk. 
Visszaküldtük és rendel¬ 
tünk helyette mást. A pin¬ 
cérnő tudomásul vette és 
hozta is. 

Ám odapenderült hirtelen 
a Görög Kancsó vezetőnője, 


anélkül egyébként, hogy 
hívtuk volna, hiszen üzlet¬ 
vezetőt nem eszünk, csak 
pontyot, vagy ha az szagos, 
hát akkor mást. De ő jött. 
És erélyes veszekedésbe 
kezdett. Hogy ő a kifogásolt 
halat becsomagolja és vi¬ 
gyük el a vegyvizsgáló inté¬ 
zetbe, költségünket és fá¬ 
radságunkat ne kíméljük 
ez ügyben. Látszott, hogy ő 
— a hal nem — nagyon 
meg van sértve. Hogy lehet 
így viselkedni!? — korholt 
bennünket. Szerinte, nyil¬ 
ván, a jól nevelt vendég 
romlottan is megeszi a ha¬ 
lat, akkor kap magatartás¬ 
ból ötöst. Fel sem merült 
benne, hogy a jól nevelt üz¬ 
letvezető viszont (mert olyan 
is van ám!), nem jön ki kia¬ 
bálni a vendégekkel. 

Nem elégedett meg azzal, 
hogy alaposan lehordott 
minket. Nem dobott ugyan 
be a Dunába (bár tartottam 
tőle, mert egészen a part 


közelében ültünk), de arra 
azért volt gondja, hogy ne¬ 
veletlenségét szakszerűtlen¬ 
séggel kombinálja. Ezt az 
enyhén szólva lélegzetelállí¬ 
tóan újszerű szentenciát 
hirdette ki ugyanis: 

— Különben is, romlott 
csak hús lehet, hal nem! 


Ha csakugyan ezt tanítot¬ 
ták volna neki az élelmi- 
szeripari, vagy a vendég¬ 
látóivari technikumon, eset¬ 
leg az üzletvezető-képző 
tanfolyamon, akkor nyugod¬ 
tan visszakérheti az iskola¬ 
pénzt. 

Barabás Tamás 



Haladó kifogás 

































AZIZ NESIN: 


# 




Megírtam a kérvényemet, 
és egy tizenhat kurusos ok¬ 
mánybélyeget ragasztottam 
rá. Aztán elmentem vele az 
illetékes hivatalba, és a tiszt¬ 
viselőnő elé tettem. Szeren¬ 
csém volt, a hölgy éppen ak¬ 
kor készült el a szépítkezés¬ 
sel, és így nyomban kézhez 
yette a kérvényt. Aztán fel¬ 
vonta szemöldökét. 

- Hol az okmánybélyeg? - 
kérdezte élesen. 

- Ráragasztottam, höl¬ 
gyem! — feleltem. 

— Igen? Akkor hol van? 

Visszavettem a kérvényt. 
Valóban nem volt rajta bé¬ 
lyeg. O, Allah, hát ez hogy 
lehet? Hiszen rá ragasztottam. 

Leballagtam a lépcsőn, és 
átmentem a szemközti trafik¬ 
ba. Megint vettem egy tizen¬ 
hat kurusos okmánybélyeget, 
megnyaltam, és a kérvényre 
nyomtam. Aztán visszamen¬ 
tem. 

— Maga már az előbb is itt 
vojt! — fogadott a tisztviselő- 
nő. 

— Igen. Jól emlékszik — vá¬ 
laszoltam. 

— Na, és akkor mit mond^ 
tam magának? 

— Mit is? Bocsásson meg, 
kiment a fejemből. 

— Azt mondtam, tegyen a 
kérvényére bélyeget. 

- Ja, igen. Én meg vettem 
egy bélyeget, és ráragasztot¬ 
tam. 

— Ügy? És hol az a bélyeg? 
- A hölgy az orrom elé dugta 
a kérvényt. Látom, csakugyan, 
sehol a bélyeg. Érthetetlen! 
Jó, tegyük fel, először elfelej¬ 
tettem felragasztani, habár 
pontosan emlékszem, hogy 
nem felejtettem el. De már 
most másodszor csakugyan 
rátettem. Viszont a tisztvise¬ 
lőnő joggal haragudhat. Szé¬ 
gyenkezve vettem vissza a 
kérvényt, ismét íftmentem a 
trafikba, és vásároltam egy 
harmadik bélyeget. 

— Testvér, ezek a bélyegek 
meg vannak babonázva! — 
mondta valaki mellettem. - 
Már az ötödik bélyeget ra¬ 
gasztom a kérvényemre, de 
mjre a hivatalba érek vele, 
szőrén-szálán eltűnik. Nem 
nagy érték, de hát mégis kel¬ 
lemetlen. Szégyenkeznem kell 
a tisztviselőnő előtt. 

Most már alaposan meg¬ 
köpködtem a bélyeget, és az 
öklömmel jól rányomtam a 
kérvényre. Aztán a papírt 
gondosan négyrét hajtottam, 
és jó szorosan megfogtam. S 
vittem vissza a hivatalba. 

Ott, mint akinek rendben 


a szénája, barátságosan rámo¬ 
solyogtam a tisztviselőnőre. 

A hölgy ingerült lett. 

— Kérem, ne szórakozzon 
itt velem! — rivállt rám. 

Elsavanyodott a képem. 

- De, drága hölgyem, 
eszemben sincs! 

— Hol a bélyeg? 

Ügy bámultam a nőre, 
mint borjú az új kapura. Ez 
már mégiscsak sok! Három 
tanúm is van arra, hogy most 
csakugyan rátettem a bélye¬ 
get. A kérvényt meg össze¬ 
hajtogattam, cs szorosan fog¬ 
tam, amíg ideértem vele, hogy 
meg ha szellem, se tudott 
volna elillanni. Nekem mesél¬ 
het. Ügy látszik, ennek a nő¬ 
nek könnyű pénzkereset, ha 
az ide hozott kérvényekről le¬ 
szedi a bélyeget, aztán a fele¬ 
ken reklamálja. 

Mindezt ugyan nem mond¬ 


Tudják, mihez hasonlított az 
egész? Mintha a Luna-park- 
ban lettek volna a pofozógép 
előtt. 

Érthetetlen! A bélyegeken 
nincs ragasztó? 

Az egyik ökölvívó hirtelen 
megállt. Kabátja ujjával meg¬ 
törölte gyöngyöző homlokát. 

— Micsoda idők! — nyögte. 
- Azt hiszi, hogy ragadnak 
ezek a mai ragasztók? Ugyan! 
Manapság, ha az ember ke¬ 
nyeret vásárol, nem lakik jól 
tőle, a tinta nem fog, a festék 
meg nem fest. A bélyegek 
nem ragadnak, mert ragasztó 
helyett vizet kennek rájuk. A 
polgártársak meg csak ra- 
gasztgassák, ha nincs jobb 
dolguk! 

- Az utóbbi időben csök¬ 
kentek a panaszok — szólt 
oda egy másik öklöző is. - 
Legalábbis ezt írták az újsá¬ 


— Várjon, majd én köpök! 

— Miért? — csodálkoztam. 

— Nálunk már egy hete 
rossz a vízvezeték. Azóta nem 
iszunk vizet. A nyálam már 
olyan sűrű, mint az enyv, és 
minden ragacsos tőle. S ami 
egyszer odaragad valahová, 
nem lehet többé leszedni on¬ 
nan. 

Erre mindenki odacsődült, 
és engem kézzel-könyökkel 
hátraszorítottak. 

— Allah nevére kérlek, ide 
köpj! — rimánkodtak'. 

Az ember vagy tizenöt bé¬ 
lyeget pöködött végig, amire 
rám is sor került. Ekkor saj¬ 
nálkozva tárta szét a karját. 

— Sajnos, nincs több nyá¬ 
lam. Elfogyott mind. 

Valaki jajgatásban tört ki. 
A szájából dőlt a vér. Hozzá¬ 
szaladtunk, hogy megtudjuk, 
mi történt. 



tam ki szóval, de a tekinte¬ 
temből ki lehetett olvasni. 

- Ki hallott már ilyet? - 
dohogott a tisztviselőnő. - 
Kérvény bélyeg nélkül! Szé¬ 
gyellhet magát! Még jó, hogy 
észrevettem. 

Kitéptem kezéből a kér¬ 
vényt, és kirohantam a folyo¬ 
sóra. 

A folyosón furcsa látvány 
fogadott. Egy csomó ember 
döngette a falat. Ilyet még 
nem láttam! Ügy látszik, a 
polgártársaknak nem akadt 
jobb dolguk. De akkor már 
inkább a fejüket vernék a 
falba! 

Óvatosan megközelítettem 
az egyik embert. 

- Bocsásson meg, hogy za¬ 
varom — szólítottam meg — , 
de nagyon szeretném tudni, 
miért döngetik a falat? 

Az ember nagyot sújtott 
öklével a falra, és felém for¬ 
dult: 

— Vak vagy? Nem látod, 
hogy bélyeget ragasztok? 

Az ám! Ahogy jobban meg¬ 
néztem, látom, hogy a polgár¬ 
társak a folyosó két oldalán 
állnak végig a fal mentén, cs 
egyik kezükkel kérvényüket 
nyomják a falhoz, másik ök¬ 
lükkel - üsd, vágd. nem 
apád! — verik rá a bélyeget. 


gok. Hát hogy a fenébe ne! 
Senki sem tehet panaszt, 
mert a kérvényre bélyeg*is 
kell. És négy embert akarok 
beperelni, de a bélyegek miatt 
nem tudom beadni a kerese¬ 
tet! 

- így van ez! - helyeselt a 
harmadik. - Az okmánybé- 
lyeg-forgalom azonban ötszö¬ 
rösére nőtt. 

— Nem értem! A levélbé¬ 
lyegek jók. 

- Tiszta sor. Az okmány¬ 
bélyegekre szántszándékkal 
nem kennek ragasztót, így 
több fogy belőlük. \ 

— Én reggel óta már hét 
okmánybélyeget vettem. Va¬ 
lahányszor a hivatalba érek, 
a bélyeg eltűnik,, mint a kám¬ 
for. Olyanok ezek a bélyegek, 
mint az idomított kutya, 
amely mindenhonnan vissza¬ 
talál a gazdájához. 

— Na — mondtam —, veszek 
még egy bélyeget, és itt, ma¬ 
gukkal együtt ragasztom fel. 

— Sose fárassza magát! - 
legyintett a mellette álló. — 
Van nálam tucatjával bélyeg. 
Majd meglátjuk, melyik ragad 
meg. Ez már szerencse dolga. 

És adott egy bélyeget. Ép¬ 
pen rá akartam köpni, ami¬ 
kor egy férfi megfogta a ka¬ 
romat. 


A bélyegek hátán többnyi¬ 
re nincs ragasztó, de ha egyi¬ 
ken mégis van, azon aztán 
alaposan! Ezzel a szerencsét¬ 
lennel is egy ilyen bélyeg 
bánt el. Amikor végignyalta, 
úgy a nyelvéhez ragadt, hogy 
csak úgy tudta onnan leszed¬ 
ni, hogy a bőrét is lenyúzta 
vele. A folyosón egy hivatal¬ 
nok sietett végig. 

Megszólítottam: 

— Ha van önben egy csöpp 
emberség, adjon egy kevés ra¬ 
gasztót! Ezeket a bélyegeket 
képtelenség felragasztani. 

A hivatalnok méregbe gu¬ 
rult: 

— Mindenkinek ragasztó 
kell! — morogta. — Hát ra¬ 
gasztógyáros vagyok én? Oko¬ 
sabb lenne, ha a sok cement¬ 
gyár helyett ragasztógyárakat 
építenének. Reggel óta két 
nagy tégely ragasztónk fo¬ 
gyott el. Azért vagyunk itt, 
hogy dolgozzunk, és nem 
azért, hogy a feleknek ra¬ 
gasztót osztogassunk. 

És persze nem adott ra¬ 
gasztót. Nem volt mit ten¬ 
nem, fogtam a kérvényemet, 
meg a bélyeget, s a tisztvi¬ 
selőnőhöz vittem. 

— Nézze, itt a bélyeg! Ma¬ 
ga a tanúm Allah előtt, hogy 
tettem a kérvényre bélyeget. 

És a nő szeme láttára a bé¬ 
lyeget a kérvényre ragasztot¬ 
tam, majd átnyújtottam. Kér¬ 
vényemre hat hónap múlva 
jött válasz: 

„Miután kérvényén nem 
volt okmánybélyeg, ügyével 
nem állt módunkban foglal¬ 
kozni !" 

LE A BÜROKRÁCIÁVAL! 


CSOMAGOLÁS! 

Nyolc évvel ezelőtt ünnepélyes 
keretek között eljegyeztem ma¬ 
gam a Mátra cigarettával. Miért 
őt választottam? A csomagolása 
miatt. A kemény kartondobozká¬ 
ban nem törik össze a cigaretta. 
Az utóbbi két-három évben azon¬ 
ban, ahány dobozt csak vásárol¬ 
tam, a karton ragasztása mind¬ 
egyiken alig néhány perc múlva 
felszakadt, a cigaretták megnyo- 
morodtak, és a dohánymorzsák a 
zsebembe hullottak. Véletlenről 
nem lehet szó, mert száz doboz 
közül kilencven ilyen selejtes. A 
Mátrát szívó sokezernyi sorstár¬ 
sam igazolhatja panaszom jogos¬ 
ságát. 

(g—os) 



MEGKÉRDEZTÜK MUNKATÁRSAINKAT: 

Szeretnének-e száz évig élni ? 


Igen, mert nagyon szeretnék túlélni 
legalább egyetlenegy olyan hibát, 
ami ellen a Ludas Matyi ma har¬ 
col... 

D. F. 


Feltétlenül, ha a nagyhatalmak is 
úgy akarják. 

F. L. 


Minek? Elég nekem kilencvenki¬ 
lenc is. 

F. Gy. 


Az attól függ. Ha még ki tudnám 
mondani azt, hogy hamu , akkor igen. 

G. Sz. 


Dehogy akarok. Nem vagyok én 
teknősbéka. 

M. Gy. 


Feltétlenül, mert a szomszédunk¬ 
ban egy üzlethelyiséget tataroznak és 
szeretnék ott lenni a megnyitásán. 

P. L. 


Ha tovább nem lehet... 

R. B. 


Kilencvenéves koromban még visz- 
szatérek erre a kérdésre. 

S. A. 


Igen, de miből? 

s. p. 


Nem lehetne inkább még kétszer 
ötvenig? 

(t.) 


CAMPINGEZIK A PLÉBÁNOS 

OLVASÓINK FIGYELMÉBE! 

Nyomdatechnikai okokból a Ludas Matyi átme¬ 
netileg egyszinnyomástal jelenik meg. 

Büntetés 


Pusztai Pál rajza 




— Ez már igazán túlzás I Egy borítékot tett a vakbele mellé... 


fÉöívtaoK 


UTCAKÉP 


Pillangólenge 
sátrában ül a Donna, 
narancsot árul; 
halomnyi teli hold. 

Már gurítja is nylon azatyoromba, 
s ráadásul, mint virágot nyújtja, 
a sugárból szőtt 
szép latin mosolyt. 


TENGERPARTI KÉPESLAP 


Libeg 

e pihe 

nő, 

szép 

karján 

pihe 

nő, 

várja 

a 

pihenő, 
ahol majd 
pihen 
ő. 




TÖMJÉN ÉS BENZIN 

Volánt forgat a szerzetes — 
sebességváltóra hajol: 
hány eretnek 
elégtételét 
s győzelmét 
dobogja a motor . 

0 , 

te mindent egybemosó, 
tömjént, benzint összekeverő, 
tréfás bábmester, 
századokkal játszadozó 
Idő. 


MÜZEUMI PILLANAT 

Barokkláng, pezsgő márvány trónterem, 
hol aranycsatos köntösben ült a herceg, 
gyűrűs kezében szikrázott a serleg — 
méregpohár, vacsora közt a tőr ... 

S az utókor? Ballag a színhelyen, 
fáradtan mustrál a turistaszem, 
s unatkozik a vén múzeumőr. 

Vihar Béla 



Szerencsés flótás 



- Az a pasas tévé-vetélkedőn nyerte a külföldi hajó- 
utat ... 


/ír 
























KEMÉNY BÍRÁLAT 


Az USA a vietnami háború kiszélesítésére törekszik 


Monsieur Johnny 
Hallydayt , az ismert 
francia táncdalénekest 
Milánóban három fiatal¬ 
ember megtámadta és 
megverte. Az ok? 

— Nem értünk egyet 
az éneklési stílusával! — 
mondta az egyik támadó. 



Rájár a rúd a táncdal- 
énekesekre, hiszen isme¬ 
retes, hogy nemrég a 
Beatles-együttes tagjait 
verték meg a Fülöp-szi- 
geteken, mert nem men¬ 
tek el az elnöknő foga¬ 
dására. Az egyik meg¬ 
döbbent énekes kijelen¬ 
tette: 

— Nem is tudtuk , hogy 
itt elnök van és nős. 



Barát József rajza 

kutyaharapást szőrivel! 


Sanyika a maga tizenöt 
évének bőséges szókincsével 
néha majdnem az őrületbe 
kerget. Gyakran a felét sem 
értem annak, amit mond. 
Már nem is beszélek olyan 
bevett kifejezésekről, mint 
haláli, ürge, aréna, toll, ol- 
tóri, hiszen ezek mór meg¬ 
szokott dolgok. De néha 
olyasmiket mond, hogy hir¬ 
telen múzeumi kövületnek 
érzem magamat. Kérdezni 
nem merek, mert akkor gú¬ 
nyosan nevet, pedig egyszer 
már megkértem arra, hogy 
a tudós ne tegye gőgössé, 
nem kell lenézni a tudatlan 
öregeket. Mindhiába! 

Ekkor elhatároztam, hogy 
döntő támadásba kezdek, s 
a saját fegyvereivel fogom 
legyőzni, vagy ahogyan a 
régi közmondás tanítja: 
kutyaharapást szőrivel! Ha 
összeszedem magamat, egy 
kis nyelvújításért nem me¬ 
gyek a szomszédba. Magam 
is ki tudok találni egy-két 
ifjúsági nyelvi sajátosságot. 
Amikor legközelebb össze¬ 
találkoztam Sanyikéval, ez 
volt az első kérdésem: 

— No, mi a rotáció? 

Csodálkozva nézett rám. 

— Mit tetszett mondani? 

— Nem érted? Azt kér¬ 
deztem, mi újság. Mondjam 
azt, hogy mizujs? így a 
százéves jövendőmondó be¬ 


szél. Mondd, volt valami ér¬ 
dekes tegnap a tivadarban? 

Ojabb nagy szemek. 

— Miben? 

— Ejnye, de berozsdásod- 
tál! —■ csóváltam a fejemet. 
— Mondjam talán, hogy té¬ 
vé? Ugyan! Tivi, tivadar! 


Tévét a nagypapa mond 
meg más teknősök. 

— Kicsodák? — kérdezte 
Sanyika egyre zavartabban. 

— Teknősök! öregek! Pár- 
százéves teknősök! Hol élsz 
te, fiam? Nem érintkezel 
fiatalokkal? Úgy beszélsz, 
mint Dobzse László. Plazma! 

— Hogyhogy plazma? —• 
döbbent meg újra Sanyika. 

— Jól van, hót gáz! — 
legyintettem. — Kénytelen 
vagyok én is hozzád öre¬ 
gedni. 

— Halálos... — suttogott 
a gyerek. 


Elnevettem magamat. 

— Halálos? Édes fiam, 
ezt már senki sem használ¬ 
ja. A lóvasút megindulása¬ 
kor mondták az elragadta¬ 
tott pestbudaiak. Végzetes! 
— ezt mondja mindenki. Ha 
jó a fagyi — végzetes! Egy 


jó film — végzetes! Ha a 
Flóri kicselezi az egész vé¬ 
delmet — végzetes! 

— Nem tudtam ... — csó¬ 
válta a fejét szégyenkezve 
Sanyika. — Hol tetszett eze¬ 
ket hallani? 

Hanyagul legyintettem. 

— Kint Járok az életben, 
lépést tartok a nyelvvel, 
nem úgy, mint te. A napok¬ 
ban is kitűztem magamat a 
sikátorban, hát két csörgő 
jön velem szemben. Az 
egyik még csak elsompoly- 
gott valahogy, de a másik 


abszolút madrigál. Komo¬ 
lyan mondom. A pikkelye 
szilva volt, meg minden, de 
én adtam a csengőt. Csak 
úgy! Figyelmeztettem, hogy 
engem sem ma csaptak 
hozzá az alaptőkéhez. Kó¬ 
válygott, mint az ingajárat, 
meg rázta az esztrádot. Úgy 
állt neki, mint delfinen a 
napszemüveg. Mondtam ne¬ 
ki, hogy előbb jelenjen meg 
díszkötésben, akkor jöhet a 
marmelád. Ettől egy kicsit 
besűrűsödött, de hiába csi¬ 
korgatta a nagyféket, nem 
Jött divatba. Olyan tárlatot 
csinált, mint egy anticiklon. 
Mondtam neki, ide figyelj, 
műveréb, avulj el, elég volt 
a muzikálból! Nahát! Lett 
erre hőhullám! Mit szólsz 
hozzá? 

— Nem értem ... — mor¬ 
mogta megsemmisülten Sa¬ 
nyika. 

Én sem, gondoltam, de 
fennhangon ezt mondtam: 

— Rémesen maradi vagy, 
kisöreg! Miért nem mégy 
nyugdíjba? Na, viszontlá¬ 
tásra! 

Sanyika elképedve nézett 
utánam. Láthatóan azon 
töprengett, mit akarok azzal 
mondani, hogy viszontlátás¬ 
ra. Már mindenre gyanako¬ 
dott. 

Feleki László 









Nyárvégi pesti utcakép 



Pesti redőny 



- Osszuk meg a munkát! Én leeresztet- 
tcm, te húzd fel! 



$ZeNy^Dte 


jflinyu mindig a pénz 
miatt szók murizni apu¬ 
val, de tegnap, azaz 
szombat délután egy szót 
sem szólt neki a pénzről. 
Hanem azt mondta, hogy 
apu csuda egy fej, sem¬ 
miféle szenvedélye nincs 
és a munkáján kívül 
nem ismer sem istent, 
sem embert. Mutogatni 
kellene, és nem nagy 
öröm mellette az élet. 

Apu nagyot nézett és 
megkérdezte, hogy talán 
a Varjasi bácsi, vagyis 
apuék főkönyvelője job¬ 
ban imponálna anyunak, 
mert az tele van min¬ 
denféle szenvedéllyel. 
Iszik, kártyázik, és most 
éppen a Bözsi néninek 
udvarol, akinek pedig 
férje van. Ahelyett, hogy 
örülne anyu, hogy apu 
nem hasonlít Varjasi 
bácsira, inkább kitalál 
valamit, amivel szekíroz- 
hatja. És ha ez így megy 
tovább, akkor majd apu 
eltanul egyetmást Var¬ 
jasi bácsitól, hogy anyu¬ 
nak is legyen valami 
öröme. 

Erre anyu azt mondta, 
hogy apu pontosan elta¬ 
lálta, mert neki bizony a 
Varjasi bácsi sokkal job¬ 
ban imponál, akármit is 
mond rá apu. Mert a 
Varjasi bácsi igazi gaval¬ 
lér, figyelmes és minden 
szombat este elviszi tán¬ 
colni a feleségét, de ez 
apunak sohasem jutna az 
eszébe. Apu egy szak¬ 
barbár, csak a vállalattal 
törődik, de a feleségével 
nem. 

Apu elkezdte magya¬ 
rázni anyunak, hogy ne¬ 


(LACIKA MONOLÓGJA) 

ki rengeteg gondja van a 
vállalatnál, de azért tö¬ 
rődik anyuval is. Mindig 
elviszi moziba, színházba 
és ilyenkor meg is va¬ 
csoráznak valahol. De 
nem megy csörögni a fia¬ 
talok közé. Hogy képzeli 
anyu, hogy úgy hagyják 
magukat összepréselni, 
mint a heringek, hiszen 
meg sem lehet mozdulni 
olyan sokan nyüzsögnek 
mindig a parketten. Nem 
való már nekik ilyesmi, 
az ő korukban. 

Anyu nagyon dühös 



köszönés nélkül elment 
hazulról. De az ajtóból 
még visszaszólt anyunak 
és azt mondta, hogy elő¬ 
ször is anyu nem har¬ 
mincnyolc éves, hanem 
negyvenkettő, de ez nem 
baj, viszont ő már nem 
bírja tovább ezt az örö¬ 
kös szekatúrát. 

Amikor apu hazajött, 
már majdnem reggel 
volt, de én még mindig 
nem tudtam elaludni. 
Most meg teljesen ki¬ 
ment az álom a szemem¬ 
ből, mert apu már az 



lett és azt mondta, lehet, 
hogy apu a negyvennégy 
évével már öreg, de ő 
nem hagyja magát har¬ 
mincnyolc éves korában 
élve eltemetni. Varjasi 
bácsi idősebb apunál és 
Varjasi néni is túl van a 
negyvenen, mégis táncol¬ 
nak és szép életük van. 
Bár apu lenne olyan, 
mint Varjasi bácsi, azzal 
a kevés ivással, a kártyá¬ 
val meg a Bözsi nénivel 
együtt. Nem kell olyan 
nagyon szent embernek 
lenni, mint amilyen apu. 

Ekkor apu lett olyan 
dühös, mint amilyennek 
még sohasem láttam és 


Ouűka ih ImjJI 


előszobában többször 
egymás után elkezdett 
kiabálni, hogy megjött a 
szent ember, megjött a 
szent ember. Anyu 
egyetlen szót sem szólt, 
csak hangosan sírt, pedig 
apu azt mondta, hogy 
anyu meg lehet elégedve, 
neki is van már olyan 
szenvedélye, mint Varja¬ 
si bácsinak, mert renge¬ 
teget ivott az éjjel, még¬ 
hozzá a Piroska nénivel 
együtt, aki a szomszéd¬ 
ban lakik és férje is van, 
csak most éppen beutal¬ 
ták Balatonlellére. 

Földes György 


Pusztai Pál rajza 





































Újból megjelent a Lochness-i szörny I 


Várnai György rajza 





LE A BÜROKRÁCIÁVAL! 


Lázálom 


KÁCSI PANASZOK 


Mikor fáradtan hör¬ 
gő autóbuszunk be- 
vánszorgott Kácsra, a 
Bükk-hegységben 
meghúzódó kis Bor¬ 
sod megyei községbe, 
diadalmasan kiáltoz¬ 
tak a lakók: itt a 
„kékcsoda”! Mi is fel¬ 
sóhajtottunk: micso¬ 
da csoda, hogy ilyen 
utakon eljutottunk 
Kácsig! 



bán felnőtt nyaralók 
is. 

Kács mostohagye¬ 
rek az üdülők között. 
Az országnak ez az 
egyetlen olyan nya¬ 
ralóhelye, amelynek 
forgalmas főutcájából 
hiányzik a járda. Eső 
után az úttest meg¬ 
számlálhatatlanul sok 

— különböző méretű 

— medencéje biztosít 
sárfürdőt a gyanútla¬ 
nul sétáló nyaraló 
számára. És ha netán 
ilyenkor is megérke¬ 
zik a „zöldcsoda” — 
mármint az élelmi¬ 
szert szállító autó —, 
sárból szőtt ruhát 
kap, aki nem ugrik át 
a kerítésen. 



- Tanár úr, kérem, kísérettel jobban tudom előadni a cosinus tételt... 


Méltatlankodva kér- 
Akik évtizedekkel dik a nyaralók: a me- 

ezelőtt jártak itt, azon gyei útfenntartó vál- 

csodálkoznak, miért lalat miért nem javít- 

lett Kácsfürdőből tatja meg már Tibold- 

Kács, és hova tűnt az daróc és Kács között 

egykor olyan híres az utat, hiszen ezen a 

gyógyfürdő? Am Kács hatkilométeres távon 

híressége nem tűnt el, több gépkocsitengely 

csupán átalakult. Ki- és rugó törik, mint 

tűnő levegője és vize az egész megyében! 

révén ma is egyik lég- Vagy az már nem az 

híresebb gyermek- ő számlájukra megy? 

üdülőnk. Persze 

akadnak szép szám- S. F. 


A Ludas Matyi szerkesztőségének vagy szer¬ 
kesztőinek címzett kéziratokra és rajzokra csak 
akkor válaszolunk, ha azokat figyelemre mél¬ 
tónak találjuk. A postai válasz nélkül hagyott 
írások és rajzok megőrzésére nem vállalkozha¬ 
tunk. 

